title: Kenny Baker

text: Kenneth George ”Kenny” Baker (24. elokuuta 1934 Birmingham – 13. elokuuta 2016 Manchester) oli englantilainen näyttelijä ja koomikko, joka tunnetaan parhaiten "Tähtien sota" -elokuvien R2-D2-droidin esittäjänä. "Jedin paluussa" Bakerilla oli rooli myös ewokina, joka varastaa keisarillisten joukkojen kiiturin. Hän syntyi Birminghamissa. Baker oli lyhytkasvuinen, ja ennen näyttelijän uraansa hän esiintyi sirkuksessa. Hän oli Anthony Danielsin ohella ainoa näyttelijä, joka on esiintynyt kuudessa ensimmäisessä "Tähtien sota" -elokuvassa. Vuodesta 1997 lähtien Baker teki omaa yhden miehen stand up -show’ta nimeltä "Kenny Baker".


title: Kenny Baker

text: Baker oli naimisissa näyttelijä Eileen Bakerin kanssa vuodesta 1970 tämän kuolemaan vuoteen 1993 saakka. Tästä avioliitosta heille syntyi kaksi lasta.


title: Kenny Baker

text: Baker kuoli 13. elokuuta 2016 pitkään kestäneeseen sairauteen.


title: Hevein

text: Hevein on suomalainen heavy metal -yhtye, joka yhdistelee musiikkiinsa klassisen musiikin piirteitä viulun ja sellon muodossa. Yhtyeen sellisti Max Lilja on Apocalyptican entinen jäsen.


title: Strömsholmin linna

text: Strömsholmin linna () sijaitsee Keski-Ruotsissa Västmanlandin läänissä. Tarkemmin ilmaistuna linna on entisen Kolbäckin pitäjän alueella Strömsholmin taajamassa nykyisessä Hallstahammarin kunnassa. Se on yksi Ruotsin kuninkaallisista linnoista.


title: Strömsholmin linna

text: Ensimmäinen linna oli Kustaa Vaasan rakennuttama 1550-luvulla ja se toimi pohjana nykyiselle linnalle. Linna rakennettiin vuosina 1669–1674 kuningatar Hedvig Eleonooralle. Suunnittelusta vastasi arkkitehti Nicodemus Tessin vanhempi.


title: Strömsholmin linna

text: Kellertävän linnan ulkopuoli edustaa barokkityyliä, kun taas sisustus on kustavilaista. Sisustuksesta vastasi arkkitehti Carl Fredrik Adelcrantz. Linna sisältää merkittävän kokoelman ruotsalaista maalaustaidetta 1600-luvulta lähtien. Linnan ylimmissä tiloissa sijaitsee kappeli, joka on rakennettu 1730-luvulla.


title: Strömsholmin linna

text: Vuodesta 1993 alkaen on linna ympäristöineen ollut Statens fastighetsverkin hallinnassa.


title: Tullgarnin linna

text: Tullgarnin linna () sijaitsee Södertäljen kunnassa ja Södermanlandin maakunnassa Ruotsissa. Paikalla on sijainnut myös Sture-suvun 1500-luvulla rakennuttama linna, josta on jäljellä vain kellarin seiniä ja vaakunakivi. Magnus Julius De la Gardien omistuksessa vanha linna uudistettiin perusteellisesti 1720-luvulla. Linna edustaa uusklassismia.


title: Tullgarnin linna

text: De la Gardien pojan Ulrik Gustaf De la Gardien oli pakko myydä linna julkisessa huutokaupassa. Ruotsin kuninkaallisten kesäasuntona se toimi vuodesta 1772 vuoteen 1950. Se toimii edelleen Ruotsin kuninkaallisena linnana. Tullgarnin linna oli kuningas Kustaa V:n suosikkilinna. Kuningas yhdessä puolisonsa Victorian kanssa myös uudisti linnaa runsaasti otettuaan sen kesäasunnoksen vuonna 1881.


title: Tullgarnin linna

text: Linna on avoinna yleisölle kesäisin ja englantilainen puutarha ympärivuotisesti.


title: Full Throttle

text: Full Throttle on LucasArtsin vuonna julkaisema seikkailupeli. Pelin juoni kertoo murhasta lavastetusta moottoripyöräjengin johtajasta.


title: Full Throttle

text: Pelissä oli aikaansa nähden korkeat tuotannolliset arvot, sillä "Full Throttle" oli ensimmäinen tietokonepeli, jonka ääninäyttelijät olivat valtaosin liittoon kuuluvia ammattilaisia, ja sen taustamusiikiksi lisensoitiin levyalbumi.


title: Full Throttle

text: "Full Throttlen" keskushahmo on Ben, joka on moottoripyöräjengi Polecatsin johtaja. Peli sijoittuu tulevaisuuteen, jossa maanpinnasta irti liitävät autot ovat yleistymässä. Maan viimeisen moottoripyörätehtaan, Corley Motorsin, hallituksen puheenjohtaja Malcolm Corley ja varapuheenjohtaja Adrian Ripburger tarjoavat Polecatsille henkilönsuojaustehtävää osakkeenomistajien kokouksen ajaksi, mutta Ben kieltäytyy. Ripburger, joka havittelee hallituksen puheenjohtajan virkaa, väijyttää Benin ja huijaa Polecatsin mukaansa.


title: Full Throttle

text: Ripburger lavastaa Benin Corleyn murhasta ja vangituttaa Polecatsin. Valokuvaaja on kuitenkin kuvannut Ripburgerin murhaamassa Corleyn. Ripburger lähettää apurinsa murhaamaan myös Corleyn aviottoman tyttären, mutta yritys epäonnistuu. Ripburgerin tavoitteena on eliminoida kilpailu pääsystä seuraavaksi hallituksen puheenjohtajaksi ja muuntaa yritys minivan-valmistajaksi.


title: Full Throttle

text: Benin päämääräksi koituu syyttömyytensä todistaminen ja murhan kosto Ripburgerille. Matkallaan hän joutuu vastatusten kolmen muun jengin kanssa, raakalaismaisen Rottwheelersin, pyörän suorituskykyyn panostavan Vulturesin ja arvoituksellisen Cavefishin.


title: Full Throttle

text: LucasArts julkaisi "Full Throttlen" toukokuussa 1995 Macintoshille ja MS-DOSille CD-ROMilla. Se oli kirjoitettu SCUMM-komentosarjakielen versiolla 7. Se oli ensimmäinen SCUMM-peli, jota ei julkaistu levykkeillä.


title: Full Throttle

text: Saksassa pelin julkaisi Softgold saksaksi nimellä "Vollgas".


title: Full Throttle

text: Pelistä julkaistiin myös "Bandana Edition", jossa pakkaukseen kuului "Full Throttle" -pääliina.


title: Full Throttle

text: Pelistä julkaistiin "Full Throttle – Original Mini-Soundtrack", joka sisälsi kolme peliä varten lisensoitua kappaletta.


title: Full Throttle

text: "Full Throttlen" suunnitteli, käsikirjoitti ja projektijohtajana toimi Tim Schafer. Hän saavutti mainetta myöhemmin "Grim Fandango" ja "Psychonauts"-peleillä.


title: Full Throttle

text: Kuvataiteilijat Jonathan Ackley ja Larry Ahern olivat projektinjohtajina kaksi vuotta myöhemmin ilmestyneessä "The Curse of Monkey Islandissa".


title: Full Throttle

text: Pääosien ääninäyttelijät olivat Roy Conrad, Mark Hamill, Kath Soucie ja Hamilton Camp.


title: Full Throttle

text: "Full Throttlen" ääniraidalle lisensoitiin The Gone Jackalsin albumi "Bone to Pick". Muut musiikit sävelsi Peter McConnell.


title: Full Throttle

text: Jatko-osan "Full Throttle II: Hell on Wheels" tuotanto aloitettiin vuonna 2003, mutta peruttiin samana vuonna demon julkaisun jälkeen.


title: Pulu (albumi)

text: Pulu on Ismo Alanko Säätiön debyyttialbumi, joka on julkaistu vuonna 1998. Vinyyliformaatissa albumi tuli myyntiin vuonna 2010.


title: Luonnossa

text:
Luonnossa on Ismo Alanko Säätiön ensimmäinen live-albumi, ja järjestyksessään toinen albumi. Se julkaistiin vuonna 1999.
CD 1


title: Luonnossa

text: CD 2


title: Sisäinen solarium

text: Sisäinen solarium on Ismo Alanko Säätiön toinen studioalbumi. Se julkaistiin vuonna 2000.


title: Sisäinen solarium

text: Albumi nousi Suomen virallisen listan sijalle 1.


title: Lasgo

text: Lasgo on belgialainen elektronista musiikkia tekevä yhtye, joka on perustettu vuonna 2000. Laulaja Evi Goffinin lisäksi yhtyeessä vaikuttavat tuottajat Peter Luts ja Dave McCullen. Lasgo on julkaissut kaksi albumia. Heidän läpimurtohittinsä oli ensimmäiseltä albumilta single ""Something"", joka nousi listoille monessa maassa, muun muassa Alankomaissa, Saksassa, Espanjassa, Isossa-Britanniassa ja Skotlannissa.


title: Tomasz Kuszczak

text: Tomasz Kuszczak (s. 23. maaliskuuta 1982 Krosno Odrzańskie, Puola) on puolalainen jalkapallomaalivahti, joka edustaa Englannin mestaruussarjassa pelaavaa Brighton & Hove Albionia.


title: Tomasz Kuszczak

text: Kuszczak aloitti ammattilaisuransa puolalaisessa Śląsk Wrocław -seurassa. Sieltä Kuszczak siirtyi saksalaiseen alasarjajoukkueeseen, KFC Uerdingeniin. Kuszczak liittyi Saksan Bundesliigassa pelaavaan Hertha BSC Berliniin vuonna 2000 ja nousi seuran ykkösjoukkueeseen vuonna 2001 pelattuaan yhden vuoden reservijoukkueessa. Kuszczak ei kuitenkaan koskaan pelannut yhtään Bundesliigaottelua Herthassa ja vuonna 2004 hän liittyi Englannin Valioliigassa pelanneeseen West Bromwich Albioniin. Ensimmäisellä kaudellaan hän pelasi kolme Valioliigaottelua, mutta toisella kaudellaan hän nousi joukkueensa ykkösmaalivahdiksi ja pelasi 28 ottelua joukkueen pudotessa Mestaruussarjaan.


title: Tomasz Kuszczak

text: 15. tammikuuta 2006 Kuszczak esti Wiganin ja WBA:n välisen ottelun viimeisellä minuutilla Jason Robertsin varmalta näyttäneen maalin. Tämän torjunnan valitsivat Ison-Britannian tv-kanava BBC:n Match of the Day -ohjelman katsojat kauden parhaaksi.


title: Tomasz Kuszczak

text: Kuszczak siirtyi WBA:sta Manchester Unitediin 11. elokuuta 2006. Pelaajan rekisteröinnistä aiheutuneista ongelmista johtuen seurat sopivat, että Kuszczak pelasi ensimmäisen kauden Manchesterissa lainalla. Manchester United antoi West Bromwichille rahan lisäksi maalivahti Luke Steelen ja puolustaja Paul McShanen. 2. heinäkuuta 2007 Manchester United ilmoitti, että Kuszczakin siirrosta on tullut pysyvä. Manchester Unitedissa puolalainen toimi lähinnä varamaalivahtina paikkaamassa Edwin van der Saria. Kuszczak torjui ensimmäisessä pelissään Arsenalin Gilberto Silvan rangaistuspotkun.


title: Tomasz Kuszczak

text: Kuszczak on pelannut Puolan maajoukkueessa 11 ottelua ja hänestä odotettiin Jerzy Dudekin manttelinperijää maajoukkueeseen. Hän pelasi ensi kerran Puolan paidassa 11. joulukuuta 2003, jolloin hän pelasi nollapelin Maltaa vastaan. Jo sitä ennen hän oli pelannut lukuisia juniorimaaotteluita.


title: Tomasz Kuszczak

text: Kuszczak sai kyseenalaista mainetta Puolan ja Kolumbian välisessä ystävyysottelussa 30. toukokuuta 2006: Kuszczak ei saanut kiinni Kolumbian maalivahdin Neco Martínezin omalta rangaistusalueelta potkaisemaa palloa ja näin Martínezista tuli yksi harvoista maalin tehneistä jalkapallomaalivahdeista. Tämän ottelun jälkeen Kuszczak ei olekaan enää mahtunut pelaamaan Puolan maajoukkueessa, vaan hänen paikkansa on vienyt Artur Boruc. Hän oli kuitenkin mukana Saksan MM-kisoissa kesällä 2006.


title: Ruotsin kuninkaalliset linnat

text: Ruotsin kuninkaalliset linnat ovat Ruotsin kruunun omaisuutta. Linnoja on yhteensä kymmenen kappaletta, ja ne ovat olennainen osa Ruotsin historiaa ja -kulttuuria. Ne sisältävät myös mittaamattoman arvokkaita taide- ja huonekalukokoelmia. Kaikki linnat sijaitsevat lähellä Tukholmaa ja Mälaren-järveä.


title: Ruotsin kuninkaalliset linnat

text: Linnoja ylläpitää "Ståthållarämbetet" yhdessä kiinteistöministeriön ja linnanarkkitehtien kanssa.


title: Ruotsin kuninkaalliset linnat

text: Ruotsin kuninkaan tai muiden kuninkaallisten yksityisesti omistamia residenssejä, kuten esimerkiksi Öölannin Sollidenin linnaa, ei virallisesti lasketa kuninkaallisiksi linnoiksi.


title: Ruotsin kuninkaalliset linnat

text: Kuninkaalliset linnat Ruotsissa:


title: Pekka Kainu

text: Pekka Kainu (s. 20. joulukuuta 1979 Veteli) on uransa lopettanut suomalainen jalkapalloilija. Hän oli pelipaikaltaan oikea laitahyökkääjä.


title: Pekka Kainu

text: Kainu on Vetelin Urheilijoiden kasvatti. Hän teki ensiesiintymisensä seuran edustusjoukkueessa Keski-Pohjanmaan Nelosessa 17-vuotiaana kaudella 1997. Kainu pelasi joukkueessa kolmen kauden ajan ja saavutti sarjavoiton viimeisenä vuotenaan. Hän ei kuitenkaan jatkanut VetU:ssa vaan siirtyi Kakkosessa pelanneen Kokkolan Pallo-Veikkojen riveihin. Kainu oli molemmilla kausillaan joukkueensa paras maalintekijä ja kaudeksi 2002 hän teki sopimuksen toisen kokkolalaisjoukkueen, sarjatasoa ylempänä pelanneen Gamlakarleby Bollklubbin kanssa.


title: Pekka Kainu

text: Kahden Ykkösessä pelatun kauden jälkeen hän siirtyi Veikkausliigaan nousseeseen Tornion Palloon. Pääsarjadebyyttinsä Kainu pelasi 7. toukokuuta 2004 vierasottelussa FC Lahtea vastaan. Seurahistoriansa ensimmäistä kautta pääsarjatasolla pelannut TP-47 sijoittui kymmenenneksi ja Kainu oli yhdeksällä maalillaan joukkueensa paras maalintekijä yhdessä Keijo Huuskon kanssa. Seuraavalla kaudella hän oli TP-47:n tehokkain pelaaja seitsemällä maalillaan ja neljällä syötöllään, mutta kausi päättyi putoamiseen joukkueen jäädessä viimeiselle sijalle. Kaudeksi 2006 Kainu teki sopimuksen Veikkausliiga-joukkue FC Lahden kanssa. Edustettuaan FC Lahtea kolme vuotta hän siirtyi Vaasan Palloseuraan kaudeksi 2009.


title: Pekka Kainu

text: Kainu pelasi seitsemän kautta Veikkausliigassa, kunnes palasi Ykköseen joulukuussa 2010 kahden vuoden sopimuksella Oulun Palloseuran kanssa. Yhteensä hän esiintyi pääsarjatasolla 164 ottelussa ja teki niissä 33 maalia.


title: Pekka Kainu

text: Kainu on pelannut kaksi maaottelua Suomen futsalmaajoukkueeessa.


title: Álvaro de Mendaña de Neira

text: Álvaro de Mendaña de Neira (1541 Congosto – 18. lokakuuta 1595 Santa Cruz, Salomonsaaret) oli espanjalainen merenkulkija ja löytöretkeilijä. Hän lähti vuonna 1567 etsimään Terra Australista. Vaikka päämäärää ei saavutettu, hän löysi matkoillaan muun muassa Marquesassaaret ja Tuvalun. Mendaña de Neira vieraili myös Salomonsaarilla, joilla hän kuoli vuonna 1595.


title: Konsta Hietanen

text: Konsta Hietanen (s. 20. heinäkuuta 1984 Lahti) on suomalainen muusikko ja entinen jalkapalloilija. Hän on tullut tunnetuksi myös laulajana sekä näyttelijänä.


title: Konsta Hietanen

text: Hietanen pelasi juniorina FC Kuusysissä ja voitti kaudella 2003 A-nuorten SM-kultaa. Hän nousi FC Lahden liigajoukkueeseen kaudella 2004, mutta ei vielä tuolloin pelannut otteluakaan. Kaudella 2005 hän pelasi Kakkosen FC Kuusankoskessa.


title: Konsta Hietanen

text: Kauden 2006 Hietanen aloitti FC Lahden riveissä lähinnä vaihtomiehen roolissa. Hän vakiinnutti asemansa Lahden joukkueessa kaudella 2007, jolloin hän pelasi joukkueensa jokaisessa liigaottelussa. Syksyllä 2007 Hietanen teki FC Lahden kanssa jatkosopimuksen, joka ulottui kauden 2009 loppuun saakka.


title: Konsta Hietanen

text: Kausi 2008 oli Hietasen läpimurto. Hän oli avauskokoonpanossa kaikissa liigaotteluissa ja yksi joukkueensa tärkeimpiä pelaajia, kun FC Lahti saavutti historiansa ensimmäisen mitalisijan olemalla Veikkausliigan kolmas. FC Lahden kannattajat valitsivat Hietasen vuoden pelaajaksi ja Valioerotuomarikerho kauden herrasmiespelaajaksi.


title: Konsta Hietanen

text: Kaudeksi 2010 Hietanen siirtyi Myllykosken Palloon, jonka kanssa hän teki kaksivuotisen sopimuksen. Kahden Myllykoskella pelatun kauden jälkeen hän palasi FC Lahteen.


title: Konsta Hietanen

text: Hietanen lopetti pelaajauransa kauden 2013 jälkeen.


title: Konsta Hietanen

text: Hietanen voitti vuonna 1994 Tenavatähti-laulukilpailun kappaleella ”Daa-da daa-da”. Kilpailuun hän pääsi esitettyään kappaleen ”Bensaa suonissa”. Kilpailun jälkeen hän levytti albumin "Kone" sekä esiintyi useissa viihdeohjelmissa ja vuonna 1998 pääosassa Raimo O. Niemen ohjaamassa elokuvassa "Poika ja ilves". Hietanen teki äänirooleja muun muassa animaatioelokuvissa "Toy Story" ja "Kiki, Koko ja avaruusotus", animaatiosarjassa "Nokkapokka" sekä elokuvien "Babe – urhea possu" ja "Babe suurkaupungissa" suomenkielisissä jälkiäänityksissä. Hänellä oli myös oma viihdeohjelma nimeltään "Konstan koukkuja". Hietanen on esiintynyt myös "Laura kesäleirillä" (2004) -nimisessä television draamasarjassa sekä "Kylmäverisesti sinun" -televisiosarjan (2000) jaksossa.


title: Konsta Hietanen

text: Menestys viihdemaailmassa oli Hietaselle kuitenkin aina toisella sijalla jalkapalloon nähden. Teini-ikäisenä hän kieltäytyi monista tarjotuista elokuvarooleista, koska oli päättänyt keskittyä jalkapalloon. Hietanen palasi muusikonuralle lopetettuaan jalkapalloilijanuransa. Hietanen on jopa viime aikoina ruvennut julkaisemaan omaa suomenkielistä musiikkiaan, vuonna 2013 hän julkaisi englanninkielisen kappaleen This Vicious Love .


title: Konsta Hietanen

text: Konsta julkaisi Osmo's Cosmos-yhtyeen kanssa kappaleen Kuhnurit saalistaa joka on kannastuslaulu FC Lahdelle.


title: Konsta Hietanen

text: Hietanen suoritti varusmiespalveluksen Hämeen rykmentin Urheilukoulussa. Hänellä on viisi lasta. Hän on työskennellyt myös kuntovalmentajana (personal trainer) sekä koulunkäyntiavustajan sijaisena.


title: Protoindoeurooppalaiset

text: Protoindoeurooppalaisilla (kantaindoeurooppalaiset) tarkoitetaan indoeurooppalaisen kantakielen hypoteettisia puhujia, esihistoriallista väestöä kuparikaudella noin 4000 eaa.


title: Protoindoeurooppalaiset

text: Kaikki jollain tavalla vahvat tiedot indoeurooppalaisista perustuvat ensisijaisesti vertailevaan kielitieteeseen ja toissijaisesti arkeologiaan. Indoeurooppalainen kielikunta, kuten monet muutkin kielikunnat, ei ole geneettisesti yhtenäinen kokonaisuus, eivätkä sellainen välttämättä olleet protoindoeurooppalaisetkaan. Seuraavat käsitykset on laajasti hyväksytty, mutta nekin ovat rekonstruktioihin perustuvia hypoteeseja.


title: Protoindoeurooppalaiset

text: Kantaindoeurooppalaiset olivat patrilineaarinen yhteisö, luultavasti puolipaimentolaisia, jotka saivat elantonsa karjan- ja lampaidenkasvatuksesta. Heillä oli hevosia ja naudalla oli tärkeä rooli niin uskonnossa, mytologiassa kuin käytännön elämässä. Heillä oli monijumalinen uskonto, jossa keskeistä olivat uhrausriitit ja jota luultavasti johti pappiskasti. Kurgaanihypoteesin mukaan vainajat haudattiin maakumpuihin. Tärkeät henkilöt haudattiin omaisuutensa ja mahdollisesti myös palvelijoidensa ja vaimojensa kanssa (ihmisuhrit).


title: Protoindoeurooppalaiset

text: Indoeurooppalaisilla on todisteita sakraalisesta kuninkuudesta, joka antaa olettaa, että heimopäällikkö oli samalla ylipappi. Monet indoeurooppalaiset kansat tuntevat jaon kolmeen luokkaan: papistoon, sotureihin ja talonpoikiin. Georges Dumézil on olettanut jaon olleen alkuindoeurooppalainen. Mikäli erillinen soturiluokka oli, se luultavasti käsitti naimattomia nuoria miehiä. Useiden indoeurooppalaisten kansojen initiaatioriitit antavat olettaa, että soturiluokka identifioi itsensä susiin tai koiriin.


title: Protoindoeurooppalaiset

text: Teknologisesti rekonstruktiot viittaavat varhaiseen pronssikauteen: pronssia käytettiin työkaluihin ja aseisiin. Hopea ja kulta olivat tunnettuja. Lampaita pidettiin villan takia ja kudontaa harjoitettiin kankaiden tuottamiseen. Pyörä oli tunnettu, ja sitä käytettiin ainakin härkävetoisissa vaunuissa, ja myöhempi kantaindoeurooppalainen sotaväki on saattanut käyttää myös hevosten vetämiä vaunuja.


title: Marlon Harewood

text: Marlon Harewood (s. 25. elokuuta 1979 Hampstead, Lontoo, Englanti) on englantilainen jalkapalloilija, joka pelaa Englannin mestaruussarjaa Hartlepoolissa.


title: Marlon Harewood

text:
Harewood pelasi Nottingham Forestissa vuodesta 1996 lähtien. Vuonna 1998 hän oli lainassa Valkeakoskella FC Hakassa, missä hän voitti sekä Veikkausliigan mestaruuden että Suomen Cupin. Vuonna 1999 hän oli lainassa Ipswichissä. Nottinghamista Harewood siirtyi West Hamiin 500 000 punnalla marraskuussa 2003. Vuonna 2007 hän siirtyi Aston Villaan. Vuonna 2010 hän liittyi Blackpooliin. Harewood teki kaksi maalia Blackpoolin Valioliiga-debyytissä Wiganin verkkoon. Heinäkuussa 2011 hän siirtyi kiinalaiseen Guangzhou R&F:ään, josta palasi jo tammikuussa 2012 tuttuun Nottingham Forestiin. Tammikuussa 2014 hän siirtyi
Hartlepool Unitediin pelattuaan sitä ennen myös Barnsleyssä ja Bristol Cityssä.


title: Ving Rhames

text: Irving ”Ving” Rhames (s. 12. toukokuuta 1959) on yhdysvaltalainen näyttelijä.


title: Ving Rhames

text: Rhames syntyi New Yorkissa ja kasvoi Harlemissa. Hän oli koulussa hyvä oppilas, ja menestys opinnoissa piti hänet poissa kaduilta, toisin kuin muut kaverit. Rhames suoritti lukion New York High School of Performing Artsissa, opiskeli näyttämötaidetta Juilliardissa ja aloitti uransa New Yorkissa teatterissa. Hänen ensimmäinen näytelmänsä Broadwaylla oli nimeltään "The Winter Boys" vuonna 1984.


title: Ving Rhames

text: Los Angelesissa asuvalla Rhamesilla on kolme lasta avioliitosta Deborah Reedin kanssa. He menivät naimisiin vuonna 2000. Sitä ennen Rhames oli ollut kertaalleen naimisissa.


title: Lennart Carleson

text: Lennart Carleson (s. 1928) on matematiikan emeritusprofessori Kungliga tekniska högskolanissa. Hän on tutkinut muun muassa Fourier'n muunnoksia ja todistanut Carlesonin koronalauseen (1962).


title: Lennart Carleson

text: Lennart Carleson sai Abelin palkinnon vuonna 2006. Hän on saanut Wolfin palkinnon matematiikassa John G. Thompsonin kanssa vuonna 1992.


title: Stella Polaris

text: Stella Polaris voi tarkoittaa seuraavia asioita:


title: Antti Siirala

text: Antti Aleksi Siirala (s. 16. toukokuuta 1979 Helsinki) on suomalainen pianisti, joka on tunnettu erityisesti Brahms- ja Beethoven-esityksistään. Hän on levyttänyt Brahmsin 3. pianosonaatin op. 5 f-molli ja valssit op. 39 sekä eri säveltäjien Schubert-sovituksia. Sekä Brahms- että Schubert-levytykset valittiin ”Editors choice” -levytyksiksi arvostetussa Gramophone-lehdessä. Siirala on opiskellut Sibelius-Akatemiassa muun muassa Hui-Ying Liu-Tawaststjernan, professori Matti Raekallion ja professori Ivari Iljan johdolla. Siirala valmistui musiikin maisteriksi keväällä 2003.


title: Antti Siirala

text: Antti Siiralan uralle on mahtunut monta kansainvälisen pianokilpailun voittoa: Beethoven-kilpailun voitto 1997, Lontoon pianokilpailun voitto 2000, Dublinin pianokilpailun voitto 2003 ja Leedsin pianokilpailun voitto 2003. Hän oli Beethoven-kilpailun nuorin osanottaja ja hänelle myönnettiin erikoispalkinto parhaasta myöhäissonaatin (Hammerklavier) esityksestä. Hän oli Dublinin kilpailun historiassa ensimmäinen pianisti, jonka kohdalla tuomaristo on ollut yksimielinen ja sai lisäksi palkinnon parhaasta Mozart-esityksestä. Hän voitti Leedsin kilpailussa myös yleisöäänestyksen.


title: Antti Siirala

text: Siirala on esiintynyt monissa kuuluisissa musiikkisaleissa. Näihin lukeutuvat Wienin Musikverein ja Konzerthaus, Lontoon Queen Elizabeth Hall ja Wigmore Hall, Milanon Sala Verdi, Münchenin Herkulessaal ja Pietarin Filharmonia. Siirala on myös esiintynyt säännöllisesti monilla festivaaleilla kuten Roque d´Anthonerin ja Ruhrin pianofestivaaleilla, Marlboro-festivaaleilla ja Dusznikin Frédéric Chopin -festivaaleilla.


title: Antti Siirala

text: Hän on myös esiintynyt monien kuuluisien kapellimestarien kuten Neeme Järven, Esa-Pekka Salosen, Jukka-Pekka Sarasteen, Sakari Oramon, Osmo Vänskän, Eri Klasin ja Mikko Franckin johdolla sekä muun muassa Birminghamin ja Detroitin sinfoniaorkesterin, Krakovan ja Varsovan filharmonisen orkesterin, Hallé Orchestran, Kymi Sinfoniettan, Tapiola Sinfoniettan, RSO:n, Belgian kansallisorkesterin, English Chamber Orchestran sekä Wienin kamariorkesterin solistina.


title: Antti Siirala

text: Antti Siirala toimi 2007–2008 maailmankuulun Juilliard School of Musicin pianonsoiton assistenttina.


title: Antti Siirala

text: Antti Siirala on Tuomas Holopaisen pikkuserkku, ja hänellä on paljon muitakin muusikkosukulaisia. Hänen vanhempansa ovat viulisti Merit Palas ja pianisti Jussi Siirala.


title: Malesian Grand Prix

text: Malesian Grand Prix oli Malesiassa järjestetty Formula 1 -sarjan osakilpailu.


title: Malesian Grand Prix

text: Malesian Grand Prix ajettiin modernilla Hermann Tilken suunnittelemalla Sepang International Circuit -moottoriradalla noin 40 kilometrin päässä Kuala Lumpurista. Se järjestettiin ensimmäisen kerran vuonna 1999 ja viimeisen kerran vuonna 2017. Kilpailun erikoisuutena oli kostean kuuma, mutta vaihteleva sää.


title: Malesian Grand Prix

text: Ensimmäisen Malesian GP:n voitti Ferrarilla ajanut Eddie Irvine. Kimi Räikkönen ajoi vuoden 2003 kilpailussa Formula 1 -uransa ensimmäiseen voittoon.


title: Arya Dröttningu

text: Arya Dröttningu on kuvitteellinen hahmo Christopher Paolinin "Perillinen"-kirjasarjassa. Arya on haltia.


title: Arya Dröttningu

text: Arya valittiin vartioimaan vardenien varastamaa lohikäärmeenmunaa ja kuljettamaan sitä Du Weldenvardenin ja Farthen Dûrin välillä. Hän joutui kuitenkin munaa havittelevan varjon Durzan väijytykseen. Arya yritti epätoivoisena lähettää munan Bromille, Carvahallin pikkukylään, mutta muna päätyikin kylän lähelle Selkärankavuoristoon, josta Eragon sen löysi. Durza vangitsi Aryan ja sai Galbatorixilta tehtäväksi selvittää, minne hän oli lähettänyt munan ja mitä hän tiesi Ellesmérasta, haltioiden pääkaupungista. Hän yritti kiristää tietoja kuukausien ajan mitä hirveimmin menetelmin - mutta turhaan. Lopulta Galbatorix määräsi, että Arya pitäisi tuoda hänen luokseen, jotta hän itse voisi hankkia nämä tiedot.


title: Arya Dröttningu

text: Aryan onneksi Eragon oli joutunut urgalien hyökkäyksen kohteeksi ja päätynyt samaan vankilaan kuin Arya. Matkakumppaninsa Murtaghin ja lohikäärmeensä Saphiran avulla Eragon pakeni ja pelasti Aryan. Vankilassa Aryalle oli annettu harvinaista myrkkyä Skilna Braghia. Siksi hän vaipui itse aiheutettuun kooman, mikä hidastaa myrkyn vaikutusta. Vastamyrkkyä, Tùnivorin nektaria löytyy valtakunnan ulkopuolelta vain haltioiden ja vardenien luota. Koska haltioiden luo matkaaminen olisi kestänyt pitempään, kuin Aryalla oli elinaikaa, he päättivät matkata vardenien luo Farthen Dûriin. Aryan parannuttua hän koetteli Eragonia miekoilla sekä taisteli Farthen Dûrin taistelussa, jossa hän särki Tronjheimia koristavan, kahdenkymmenen metrin mittaisen tähtisafiirin, Isidar Mithrimin, niin että taistelu kääntyy vardenien voitoksi.


title: Arya Dröttningu

text: "Esikoisessa" Arya johdattaa Eragonin Ellesmèraan päättämään lohikäärmeratsastajan koulutuksensa. Perillä selviää, että Arya on haltiakuningatar Islanzadín tytär ja kruununperillinen. Eragon on myös rakastunut Aryaan, mutta hän torjuu tämän, koska viimeisenä toivona kuningas Galbadorixin kukistamiseksi Eragonin on pistettävä kaikki tarmonsa opiskeluunsa, eikä mikään saa mennä sen edelle. Lisäksi Arya on haltia ja huomattavasti Eragonia vanhempi. Kirjan lopussa Arya taistelee myös Palavien tasankojen taistelussa.


title: Arya Dröttningu

text: "Brisingr-"kirjassa Aryan ystävystyy paremmin Eragonin kanssa. Vaikka hän puhui avoimemmin menneisyydestään ja tunteistaan nuorta ratsastajaa kohtaan, hän siltikin torjui Eragonin monet lähestymisyritykset. Hän paljasti, että hänellä oli joskus läheinen ystävä, Fäolin, joka kuoli väijytyksessä, jossa Arya samalla otettiin Durzan vangiksi. Eragonin takia Arya tunnetaan myös nimellä Arya Varjontappaja.


title: Lesothosaurus

text: Lesothosaurus (nimen merkitys: ”Lesothon matelija”) on sukupuuttoon kuollut dinosaurussuku, joka eli varhaisjurakaudella noin 190 miljoonaa vuotta sitten Afrikan etäläosissa.


title: Lesothosaurus

text: "Lesothosaurus" oli pienikokoinen dinosaurus, se oli vain noin metrin pitkä. Sillä oli pitkät takaraajat, joiden ansiosta se oli varsin nopea juoksija. Pitkä häntä tasapainotti juoksua. Eturaajat olivat varsin lyhyet. "Lesothosaurus" käytti ravintonaan lehtiä ja muuta kasvillisuutta. Se pystyi pureskelemaan sitkeitä lehtiä nuolenkärkiä muistuttavilla hampaillaan ja leikata kasveja pienellä terävällä nokkallaan. "Lesothosauruksella" oli myös suuret silmät.


title: Lesothosaurus

text: "Lesothosaurus" luokiteltiin alun perin ornitopodeihin, mutta nykyään sitä pidetään basaalisena eli ”primitiivisenä” linnunlantioisten tai Neornithischia-ryhmän edustajana. Vaihtoehtoisesti se saattoi olla basaalinen tyreofori. "Fabrosaurus", eräs toinen pieni dinosaurus, muistutti paljon "Lesothosaurusta", ja jotkut tutkijat uskovat näiden kuuluvan samaan sukuun. Asiasta ei kuitenkaan voida saada varmuutta, sillä "Fabrosaurus" tunnetaan liian niukista jäänteistä, vain leukaluusta ja muutamasta hampaasta. Jos ne kuuluvat samaan sukuun, sukua pitäisi kutsua "Fabrosaurukseksi", sillä se nimettiin ensin, vuonna 1964. Vuonna 2005 nimetty "Stormbergia" saattaa olla täysikasvuinen "Lesothosaurus".


title: Ichthyosaurus

text: Ichthyosaurus (joka tarkoittaa kalaliskoa) eli triaskautisissa merissä noin 210 miljoonaa vuotta sitten. Se muistutti nykyisiä delfiinejä, mutta oli matelija. Kuten delfiinien, senkin piti käydä pinnalla haukkaamassa happea. Kalojen tapaan ichthyosauruksellakaan ei ollut kaulaa, mikä teki ruumiista virtaviivaisemman. Tasapainossa pysymistä varten sillä oli selkäevä ja leveä pyrstö. "Ichthyosauruksella" oli pitkä leuka, joka oli täynnä teräviä hampaita, joilla se on saalistanut ravintoaan: kaloja, katkarapuja, nilviäisiä ja mustekaloja. Joidenkin fossiilien vatsasta on löytynyt jopa lentäviä pterosauruksia. "Ichthyosaurus" kasvoi noin kahden metrin mittaiseksi.


title: Maaseutupolitiikka

text: Maaseutupolitiikalla tarkoitetaan politiikkaa, jolla pyritään pitämään maaseudun elinvoimaisuutta yllä, vähentämään rakenneongelmia ja lisäämään maaseudun kilpailukykyä. Suomessa maaseutupolitiikka jakautuu useiden ministeriöiden toimialaan, joista merkittävin osa kuuluu maa- ja metsätalousministeriölle.


title: Maaseutupolitiikka

text: Maaseutupolitiikka on terminä suhteellisen uusi, sillä sitä alettiin käyttää Suomessa vasta 1980-luvulla. Sitä ennen maaseutupolitiikka oli osa aluepolitiikkaa ja sektoripolitiikkoja, joista suurimpia olivat maa- ja metsätalouspolitiikka sekä koulutuspolitiikka.


title: Maaseutupolitiikka

text:
Suomen ensimmäinen maaseutupoliittinen kokonaisohjelma, joka keskittyy erityisesti rakenneongelmien lievittämiseen ja elinvoimaisuuden säilyttämiseen, tehtiin vuonna 1991. Seuraava maaseutupoliittinen kokonaisohjelma ”Toimiva maaseutu” valmistui 1996, ja siinä korostetaan erityisesti verkostoitumista ja paikallista sekä seudullista kehittämistä. Kolmas maaseutupoliittinen kokonaisohjelma ”Ihmisen maaseutu - tahdon maaseutupolitiikka” valmistui 2001. Se painotti laajan maaseutupolitiikan keinoja ja oli edeltäjiään selvästi poliittisempi. Lisäksi sen tarkoituksena oli saada laaja ja suppea politiikka tähtäämään samaan suuntaan. Neljäs maaseutupoliittinen kokonaisohjelma ”Elinvoimainen maaseutu - yhteinen vastuumme” valmistui 2004, ja se keskittyi edeltäjänsä tapaan painottamaan laajan maaseutupolitiikan kysymyksiä. Uuden maaseutupoliittisen kokonaisohjelman laatiminen on käynnistyi syksyllä 2006.
Maaseutupolitiikka jaetaan laajaan ja suppeaan maaseutupolitiikkaan. Laajalla maaseutupolitiikalla käsitetään hallinnollisten elinten tekemiä toimia, esimerkiksi infrastruktuurin säilyttäminen ja parantaminen. Laajaan maaseutupolitiikkaan kuuluu myös maatalouden harjoittamisen turvaaminen ja maaseudun tukeminen hallinnollisin keinoin esimerkiksi verotusta keventämällä. Suppea maaseutupolitiikka käsittää maaseudun toimenpiteet ja välineet, joilla kehitetään maaseutua. Ensisijaisena tavoitteena on maaseudun uudistava kehittäminen. Tähän pääsemiseksi muokataan lainsäädäntöä, taloudellisia voimavaroja kohdennetaan ja erityisosaamista sekä virkahenkilöstöä järjestetään maaseudun hyväksi. Tämä edellyttää maaseudun omaa organisointia, ohjelmia, lakien ja asetusten muokkaamista, tutkimusta sekä rahoitusta. Yksi osa suppeata maaseutupolitiikkaa ovat maaseutujen kehittämisohjelmat ja hankkeet.


title: Maaseutupolitiikka

text: Suomen kansallinen maaseutupolitiikka toimii yhdessä Euroopan unionin yhteisen maaseutupolitiikan kanssa. Euroopan unionin maaseutupolitiikan tavoitteitta ja keinoja tavoitteiden saavuttamiseksi linjattiin vuonna 1989 tehdyssä ’The Future of Rural Society’ -raportissa. Sen sisältö luetteli maaseudun suurimpia ongelma ja kehityskohteita. Niitä olivat modernin elämäntyylin ja kehityksen paine, maaseudun rappeutuminen, heikoimpien alueiden asema sekä maatalouden sopeuttaminen.


title: Maaseutupolitiikka

text: Euroopan unionin Maaseudun kehittämisrahaston rahoitus kohdistuu suurimmaksi osaksi maatalouden tukemiseen ja kehittämiseen, mutta sisältää toimia myös laajempaan maaseudun elinkeinojen ja elinolojen kehittämiseen.


title: Maaseutupolitiikka

text: Ohjelmaperusteisen maaseutupolitiikan ideana on käsitellä maaseutua eri kehitysalueina ja tehdä alueille omia kehitysohjelmiansa. Ohjelmat sisältävät paljon erilaisia hankkeita ja toimintoja, joilla kehitetään maaseutua. Ohjelmia on kansallisia ohjelmia (esimerkiksi Suomessa ELMA ja POMO+), jotka rahoitetaan kansallisin varoin ja Euroopan unionin rakennerahaston rahoittamia ohjelmia (esimerkiksi Tavoite-ohjelmat).


title: Maaseutupolitiikka

text: Ohjelmat eivät sinänsä tee mitään, vaan ne rahoittavat ohjelman toimipiiriin kuuluvia projekteja eli hankkeita. Hankkeita ei kuitenkaan yleensä rahoiteta pelkästään ohjelman kautta, vaan siihen tarvitaan myös tietty prosentuaalinen osuus yksityistä ja julkista esimerkiksi kuntien rahoitusta. Hankerahoitusta jakavat muun muassa ELY-keskukset, maakuntien liitot ja maaseudun kehittämisyhdistykset.


title: Joni Leponiemi

text: Joni Leponiemi (s. 1974) on suomalainen näyttelijä, joka tehnyt rooleja suomalaisissa elokuvissa ja televisiosarjoissa sekä erilaisissa teattereissa ja musikaaleissa. Kesällä 2006 hän näytteli Jämsän HimosTeatterin musiikkinäytelmässä "Reteesti vaan", jossa hän esitti Irwin Goodmania. Hänet tunnetaan roolistaan Petri Veijalaisena "Salatuissa elämissä" vuosina 1999, 2000, 2002 ja 2003. Hän näytteli vuonna 2003 "Tonttu Toljanterin joulumieli" -elokuvassa Kyyjärven osaston partiotonttu Korvasta. Vuonna 2009 hän juonsi Yle TV1:lle ohjelmaa "Virsistä viisi". Näytäntökaudella 2013–2014 Leponiemi on ollut kiinnitettynä Jyväskylän kaupunginteatteriin, ja esiintynyt muun muassa näytelmissä "Shrek" ja "Tarpeettomia ihmisiä". Kesällä 2014 Leponiemi näyttelee jälleen Jämsän HimosTeatterissa musiikkinäytelmässä "Doris ja Laulumies", jossa kuullaan J. Karjalaisen musiikkia.


title: Kolmivelhoturnajaiset

text:
Kolmivelhoturnajaiset (engl. "Triwizard Tournament") on fiktiivinen turnajainen, joka esiintyy J. K. Rowlingin "Harry Potter" -kirjasarjassa. Kolmivelhoturnajaisia alettiin pitää 1300-luvun lopussa ja ne jatkuivat aina 1400-luvulle saakka, leikkimielisenä kilpailuna kolmen Euroopan suurimman taikakoulun, Isossa-Britanniassa sijaitsevan Tylypahkan noitien ja velhojen koulun, Ranskassa sijaitsevan Beauxbatonsin taika-akatemian ja luultavasti Bulgariassa sijaitsevan Durmstrangin taikainstituutin kesken. Turnajaisten idea oli luoda kansainvälisiä yhteyksiä oppilaiden välille. Turnajaiset kuitenkin lakkautettiin useiden kuolemantapausten johdosta. Vuosisatojen aikana on tehty useita uudelleenyrityksiä, mutta mikään niistä ei ole onnistunut. Viimeisimmän kerran turnajaisia yritettiin vuonna 1994, jolloin kisa sai varsin dramaattisen lopun, kuten artikkelissa myöhemmin kerrotaan. Silloisten turnajaisten pääpalkinto oli 1000 kaljuunaa.
Ensimmäisessä koetuksessa täytyi noutaa lohikäärmeen pesästä sen vartioima kultamuna. Tämän haasteen oli tarkoitus koetella ottelijoiden toimintaa paineen alla. Kilpailijoille ei kerrottu haasteen luonnosta etukäteen ja viiden tuomarin paneeli antoi heille pisteitä asteikolla yhdestä kymmeneen. Lohikäärmeiksi oli tarkoituksella valittu hautovia naaraita - eli yleisesti ottaen muutenkin vaaralliset eläimet olivat pahimmillaan suojellessaan muniaan.


title: Kolmivelhoturnajaiset

text: Kaikilla ottelijoilla oli vastuksenaan erilajinen lohikäärme, joka valittiin sokkona; kaikki nostivat pienestä pussukasta pienoismallin lohikäärmeestä jonka tulisivat pian kohtaamaan. Cedric valitsi Ruotsalaisen ruttukuonon, Fleur tavallisen walesin vihreän, Viktor kiinalaisen pallosalaman ja Harry unkarilaisen sarvipyrstön. Kaikki neljä suorittivat koetuksen loppuun. Fleur käytti lohikäärmeeseen nukutusloitsua, Viktor sarveiskalvontulehduskirousloitsua, Cedric muutti kiven koiraksi häiritäkseen lohikäärmettä ja Harry kutsui Tulisalama-luutansa ollakseen lohikäärmettä nopeampi.


title: Kolmivelhoturnajaiset

text: Joulutanssiaiset on joulun aikoihin pidettävät juhlat, joissa oppilailla on mahdollisuus tavata toisiaan. Tilaisuus on avoin kaikille neljännen vuoden oppilaille ja sitä vanhemmille, vaikka myös nuoremmat oppilaat pääsevät sinne vanhemman oppilaan kutsumina. Oppilaiden oletetaan käyttävän juhlakaapuja, sillä Joulutanssiaiset on muodollinen tilaisuus. Kolmivelho-ottelijat avaavat perinteisesti tanssiaiset pariensa kanssa. Harryn parina tanssiaisissa oli Parvati Patil, Cedricin saapuessa Cho Changin kanssa, Fleurin saapuessa Roger Daviesin kanssa ja Viktorin saapuessa Hermione Grangerin kanssa. Fiktiivinen velhoyhtye "Kohtalottaret" (Weird Sisters) esiintyi juhlassa oppilaille ja henkilökunnalle.


title: Kolmivelhoturnajaiset

text: Ottelijoiden täytyi avata ensimmäisessä haasteessa noudettu kultamuna veden alla saadakseen selville vihjeen seuraavaa koetusta varten. Koetuksena oli noutaa jotain "arvokasta", joka osoittautui läheiseksi ystäväksi tai sukulaiseksi, Tylypahkan järven pohjasta. Harryn panttivankina oli Ron Weasley, Cedricin oli Cho Chang, Viktorin oli Hermione Granger ja Fleurin tämän pikkusisko Gabrielle Delacour.


title: Kolmivelhoturnajaiset

text: Kaikki neljä ottelijaa löysivät keinon hengittää veden alla: Harry taikakasvi kidusruohon avulla, Cedric ja Fleur kuplapääloitsun avulla ja Viktor yrittämällä muuttaa itsensä haiksi (onnistui muuttamaan vain päänsä). Harry löysi panttivankien luo ensimmäisenä, mutta jäi vankien luo Cedricin ja Viktorin haettua omat vankinsa varmistamaan kaikkien vankien pääsyn turvaan. Fleur epäonnistui koetuksessa, joten Harry palautti sekä oman vankinsa että Fleurin vangin turvaan.


title: Kolmivelhoturnajaiset

text: Koetus pisteytettiin samalla lailla kuin ensimmäinenkin koetus. Vaikka Harry oli teknisesti kolmas, hänen jalo tekonsa kartutti hänen pisteitään. Harry ja Cedric olivat koetuksen jälkeen jaetulla ensimmäisellä sijalla.


title: Kolmivelhoturnajaiset

text: Kolmas koetus oli labyrintti, joka oli täytetty erilaisilla ja kokoisilla taikaeläimillä sekä loitsuilla. Ottelijoille kerrottiin tulevasta haasteesta kuukautta ennen koetusta. Pisteiden jaon sijaan ensimmäinen "Kolmivelhopokaalia" koskettanut kilpailija voittaisi. Ottelijat päästettiin labyrinttiin aikaisemmista koetuksista saatujen pisteiden perusteella.


title: Kolmivelhoturnajaiset

text:
Koetusta manipuloitiin suuresti; Fleur ja Viktor eliminoitiin, koska Viktoriin langetettiin komennuskirous (Barty Kyyry Jr.) ja hän tainnutti Fleurin. Viktor, vielä kirouksen alaisena, kidutti Cedriciä kidutuskirouksen avulla ja yritti eliminoida myös hänet pelistä, mutta Harry tainnutti Viktorin. Cedric ja Harry päätyivät työskentelemään yhdessä saavuttaakseen voiton.
Harry ja Cedric saapuivat labyrintin keskustaan yhdessä, yhdistettyään voimansa viimeisessä esteessä. Valitettavasti molemmat joutuivat hautausmaalle, jossa Voldemort ja Peter Piskuilan odottivat, Barty Kyyry Jr.:in muutettua kolmivelhopokaalin porttiavaimeksi. Piskuilan murhasi Cedricin, koska tämä oli "turha" ja sitoi Harryn hautakiveen. Otettuaan verta Harrylta ja lausuttuaan monimutkaisen loitsun Voldemort sai taas täydet voimansa. Ulkomuodoltaan hän tosin muuttui hyvin käärmemäiseksi eli menetti lopunkin ihmisyytensä.


title: Kolmivelhoturnajaiset

text: Kaksintaisteltuaan Voldemortin kanssa Harry nappasi Cedricin ruumiin ja porttiavaimen palataksen Tylypahkaan. Sitten paljastui että Vauhkomielen naamion takana olikin piillyt koko lukuvuoden ajan Bartemius Kyyry Jr. ja itse Vauhkomieli oli ollut vankina taika-arkussaan. Sekavissa olosuhteissa turnajaisten päättöseremoniaa ei järjestetty ja taikaministeri Toffee luovutti palkintorahat vähäeleisesti Harrylle Tylypahkan sairaalasiivessä. Cedricin vanhempien kieltäydyttyä rahoista Harry lahjoitti koko summan Weasleyn kaksosille heidän tulevaa pilapuotiaan varten.


title: Javier Cercas

text: Javier Cercas (s. 1962 Ibahernando, Cáceresin maakunta, Espanja) on espanjalainen kirjailija. Hän on toiminut espanjalaisen kirjallisuuden professorina Gironan yliopistossa vuodesta 1989, sekä työskennellyt kaksi vuotta luennoitsijana Illinois'n yliopistossa Yhdysvalloissa 1980-luvulla. Cercas myös kirjoittaa usein Espanjan laajalevikkisimpiin sanomalehtiin kuuluvan "El Paísin" katalaaninkieliseen painokseen ja sunnuntailiitteeseen.


title: Javier Cercas

text: Cercasin ensimmäinen teos oli vuonna 1987 julkaistu novellikokoelma "El móvil", mutta kuuluisuuteen hän nousi vasta vuoden 2001 menestysromaanillaan "Soldados de Salamina". Espanjan sisällissotaan liittyvä romaani ilmestyi suomeksi nimellä "Salamiin sotilaat" vuonna 2003. Romaanista on myös tehty elokuvafilmatisointi, joka sai kahdeksan Goya-ehdokkuutta ja palkittiin parhaasta kuvauksesta. "La velocidad de la luz" suomennettiin vuonna 2007 nimellä "Valon nopeus".


title: Mika Pulkkinen

text: Mika Pulkkinen (s. 29. joulukuuta 1972 Kotka) on entinen suomalainen jalkapalloilija. Hän oli pelipaikaltaan keskikenttäpelaaja, joka tunnettiin vapaapotkuistaan.


title: Mika Pulkkinen

text: Pulkkinen edusti urallaan Kotkan Työväen Palloilijoita, TP-Seinäjokea, Heerenveeniä, SW Bregenziä, Atlantista, Allianssia ja FC KooTeePeetä. Hän pelasi urallaan 81 Veikkausliiga-ottelua, joissa teki yhdeksän maalia. Kaudella 2007 Pulkkinen oli mukana nostamassa KTP:n Kakkoseen.


title: Mika Pulkkinen

text: Tammikuusta 2017 lähtien hän on toiminut Hämeenlinnan Jalkapalloseuran valmennuspäällikkönä.


title: Ajopuut

text: Ajopuut on suomalainen yhtye. Yhtyeen perustajajäsenet ovat Esko Rahikainen, Antero Launis, Liisa Eskola, Pekka Ristola ja Netti Walli. Heidän lauluharrastuksensa, säveltämisensä ja sanoitustensa taustalla on 1960- ja 1970-luvun folk- ja hootenanny-innostus. Ajopuiden lauluissa tekstit ovat tärkeät ja yhtyeen jäsenet ovat säveltaneet suomalaista ja ulkomaista runoutta. Yhtyeen levyillä on myös kansanlauluja ja laulelmia suomenkielisinä käännöksinä tai mukailuina. Ajopuut edustavat klassisen laulumusiikin ja viihdemusiikin välissä olevaa luonnollisen laulun perinnettä. Ajopuut-nimi on otettu käyttöön vuonna 1990, kun Jaakko Salo (Finnlevy) otti yhtyeen meriaiheisen LP-albumin julkaistavakseen ja yhtyeelle tarvittiin nimi. Yhtyeen jäsenet ovat esiintyneet lukuisissa kulttuuritilaisuuksissa ja vuodesta 2004 pitäneet yhteislaulukonsertteja Kansalliskirjastossa Taiteiden yönä ja vuodesta 2010 Helsingin Laulelman ystävät HELY:ryn Laulelmatreffeillä.


title: Ajopuut

text: Suomen yleisten kirjastojen musiikkiosastot täyttivät 50 vuotta syksyllä 2008. Ajopuut pitivät Kansalliskirjaston suuressa lukusalissa yhteislaulukonsertin, jossa laulettiin yksi laulu jokaisesta siihen mennessä ilmestyneestä Suuresta Toivelaulukirjasta, joilla myös oli juhlavuosi.


title: Ajopuut

text: Ajopuut-yhtyeessä on laulanut ja soittanut 28-vuotisen toiminnan aikana äänitysstudiossa ja konserteissa 54 jäsentä, joista moni muissakin kokoonpanoissa, jotkut ammattilaisina, pääosa musiikinharrastajina: Hannaleena Akkanen (laulu), Liisa Eskola (laulu, kitara), Roger Freundlich (saksofoni), Pekka Huttunen ( piano ), Petri Jussila (laulu, harmonikka), Janne Jääskeläinen (viulu), Okko Kivikataja (klarinetti), Tuomas Kivikataja (rummut), Anne Kolstela (laulu), Antti Komulainen (laulu, basso, kitara), Heimo Kuparinen (laulu, kitara), Petri Kurttila (basso), Tiia Lampela (laulu, sello), Aino Launis (laulu), Antero Launis (laulu, kitara, mandoliini, huuliharppu, piano), Leena Launis (laulu), Siiri Launis (laulu, piano), Ari Lehtonen (harmonikka), Elina Leskelä (harmonikka), Jaakko Leskelä (sello, laulu), Veli-Pekka Lifländer (laulu, kitara), Johanna Logren (laulu, harmonikka), Jari Metsberg (kitara), Elisa Nick (laulu), Ilkka Ojanperä (laulu), Tuure Paalanen (sello), Margit Pasola (laulu), Aino Parada (laulu, piano), Rosa Parada (laulu, alttoviulu), Sofia Parada (viulu, laulu), Veli-Pekka Piironen (rummut), Tero Pulkkinen (banjo, buzuki), Anna Pulkkis (laulu, nokkahuilut, piano), Ville Puskala (syntetisaattori), Heikki Puukko (viulu, alttoviulu), Esko Rahikainen (laulu, kitara), Hanna Rahikainen (laulu), Tuomas Raitio (laulu), Ulla Raitio (laulu), Antti Riikonen (rummut), Petteri Riikonen (laulu), Pekka Ristola (laulu, kitara, piano), Rea Ristola (laulu), Matti Saarinen (kitara, basso, syntetisaattori, haitari, rummut, perkussiot), Tapio Salo (kontrabasso), Mikko Salovaara (laulu, kitara), Pia Selin (laulu), Hannu Sinervuo (klarinetti), Tuomas Tyyri (basso), Juha Uitto (huilu), Timo Vitikka (laulu, kitara), Maaret Wager (laulu), Hannu Wager (kitara), Netti Walli (laulu), Osmo Walli (rummut).


title: Ajopuut

text:
Hannaleena Akkanen (Sibelius-Akatemia, Cantabile, Karairin laulajat (joht.), Aino Launis (Hämäläisen osakunnan laulajat), Antero Launis (Guldgurkorna, Epa ja Akku), Elina Leskelä (Leikarit), Jari Metsberg (Jussi & The Boys), Tero Pulkkinen (Metrofolk), Heikki Puukko (Pohjois-Kymen musiikkiopisto), Esko Rahikainen (Epa ja Akku), Tapio Salo (eri yhtyeitä), Mikko Salovaara (Kiuas), Hannu Wager (The Swing Solicitors) ja Osmo Walli (Martin Brushane Big Band).
Äänittäjät: Jarno Patala (1980, 1984), Martin Brushane (1989–1991, 1999) , Matti Saarinen 1996-, Mainmix-Studio


title: Champagne Supernova

text: Champagne Supernova on rock-yhtye Oasiksen kappale ja single. Single julkaistiin 13. toukokuuta 1996 ainoastaan Australiassa ja Yhdysvalloissa. Merkittävin listasijoitus oli Australian singlelistan sija 26. Singlellä on kappaleen alkuperäinen ja hieman lyhyempi radio edit -versio sekä b-puolena debyyttialbumilta "Definitely Maybe" poimittu "Slide Away". Champagne Supernova -raidalla vierailee kitarassa The Jam -legenda Paul Weller. Kappale on yhtyeen entisen rytmikitaristin Paul Arthursin lempikappaleita, joka oli jopa ollut niin liikuttunut kappaleesta, että oli itkenyt kappaleen nauhoituksissa.


title: Champagne Supernova

text: Kaikki kappaleet kirjoittanut Noel Gallagher, ellei toisin mainita.


title: State of Mind

text: State of Mind voi tarkoittaa ainakin seuraavia:


title: Positiivinen agnostisismi

text: Positiivinen agnostisismi on nimitys, jota on käytetty eri tavoilla. Filosofi Michael Scriven jaottelee agnostismin kannattajat kahteen ryhmään. Positiivisten agnostikkojen mukaan on runsaasti todisteita sekä jumalan olemassaolon puolesta että jumalan olemassaoloa vastaan. Negatiiviset agnostikot eivät halua ottaa kantaa jumalan olemassaoloon vaan vetoavat tietämättömyyteen.


title: Morning Glory (kappale)

text: ”Morning Glory” on brittiläisen Oasis-rockyhtyeen kappale heidän vuonna 1995 ilmestyneeltä toiselta albumiltaan "(What’s the Story) Morning Glory?". Kappale julkaistiin Australiassa singlenä 15. syyskuuta 1995 ja se sijoittui parhaimmillaan Australian singlelistan sijalle 25. Singlen b-puolia ovat ”It’s Better People”, "The Masterplan" -kokoelmaltakin löytyvä ”Rockin’ Chair” ja ”Live Forever” -hittikappaleen liveversio. Noel Gallagher on maininnut ”Morning Gloryn” olevan kyyninen kappale huumeista, pääasiassa kokaiinista.


title: Morning Glory (kappale)


title: Antakya

text: Antakya on noin 213 000 asukkaan kaupunki Turkissa Orontes-joen varrella, n. 40 km Välimerestä. Kaupunki sijaitsee Hatayn maakunnassa, jonka Turkki liitti itseensä Syyrialta vuonna 1938.


title: Antakya

text: Antakya on maakunnan pääkaupunki ja se sijaitsee samalla paikalla kuin historiallinen Antiokia. Se tunnetaan muun muassa varhaiskristillisenä keskuksena sekä roomalaisajan mosaiikeistaan.


title: Antakya

text: Antakyan kaupunki sijaitsee Orontesjoen suulla Amuqin laaksossa. Antakyan vanhakaupunki sijaitsee joen vasemman rannan ja Silpiusvuoren välissä uudenkaupungin sijaitessa joen toisella rannalla. Antakya sijaitsee maanjäristysherkällä alueella ja maanjäristykset ovatkin koetelleet kaupunkia useaan otteeseen sen historian aikana.


title: Antakya

text: Antiokia oli yksi useista Seleukidien dynastian hallitsija Seleukos I Nikatorin noin vuonna 300 eaa. perustamista uusista kaupungeista. Uusien kaupunkien tarkoitus oli vahvistaa Seleukidien otetta alueista Syyriassa ja alkuperäisen nimensä kaupunki sai Nikatorin isän Antiokhoksen mukaan. Nikatorin poika Antiokhos I Soter teki kaupungista Seleukidien pääkaupungin, jona se säilyi kunnes Pompeius valloitti sen Rooman valtakunnalle vuonna 64 eaa. Kaupunki kukoisti roomalaisten alaisuudessa Syyrian ja itäisen Rooman valtakunnan hallinnollisena keskuksena. Ensimmäisen vuosisadan puolivälissä kaupungissa asui arviolta 300 000–500 000 henkilöä. Sittemmin kaupunki oli tärkeä varhaisen kristinuskon keskus. Esimerkiksi Pietari, Paavali ja Barnabas viettivät suuren osan elämästään Antiokiassa.


title: Antakya

text:
Muslimit valloittivat Antiokian vuosina 637–638, johon mennessä useat eri katastrofit kuten maanjäristykset olivat vähentäneet kaupungin merkitystä huomattavasti. Arabit nimesivät kaupungin Antakiyaksi ja muslimivallan aikoihin myös alueen strateginen ja taloudellinen merkitys muuttui. Muslimivaltakunnat keskittyivät pikemminkin Syyrian sisäosiin, Iraniin ja Arabian niemimaahan kuin Välimeren rannikkoon. Lisäksi kaupungin sijainti uudella rajavyöhykkeellä teki sen alttiiksi jatkuville hyökkäyksille. Bysantin valtakunta valloitti kaupungin ja piti sitä hallussaan vuosina 969–1084 ja ristiretkeläiset vuosina 1098–1268. Samaan aikaan Aleppo peri Antakyan entisen aseman alueen taloudellisena keskuksena kauppareittien siirtyessä turvallisempaan sisämaahan. Mamelukit hallitsivat kaupunkia vuosina 1268–1517 ja heitä seurasi Osmanien valtakunta vuoteen 1918 saakka. Osmanien valtakunnassa Antakya muodosti vain pienen alueellisen hallinnon keskuksen. Kaupunki oli oma piirikuntansa ("qadha") Aleppon maakunnassa ("sanjak", myöhemmin "vilayet"). Maanjäristykset tekivät lopulta Orontesjoen purjehduskelvottomaksi ja alueen pääasialliseksi satamaksi nousi Antakyan sijaan İskenderun.
Ensimmäisen maailmansodan jälkeen ympärysvallat loivat Alexandrettan sanjakin. Vuonna 1935 Antakya oli sanjakin suurin kaupunki ja asukkaita siellä oli noin 34 000. Noin 58 % kaupungin asukkaista oli etnisiä turkkilaisia, mikkä oli enemmän kuin etnisesti monimuotoisen alueen muissa kaupungeissa. Kaupungista tuli turkkilaisen kansallismielisyyden keskus alueella, jonka asema ensimmäisen maailmansodan jälkeen oli epäselvä. Kesällä 1938 turkkilainen väestö julisti alueen itsenäiseksi Hatayn tasavallaksi, joka liitettiin seuraavana vuonna Turkkiin. Osana Turkkia Antakya on jälleen kohonnut alueellisen keskuksen asemaan. Kaupunki on hyötynyt esimerkiksi sen lähialueiden elpyneestä maataloudesta alueen maanjäristysten luomien soiden kuivattamisen jälkeen. Tätä kautta kaupunkiin on syntynyt maataloustuotteiden jalostuksen teollisuutta. Kaupunki on myös kaupan keskus lähialueen asukkaille.


title: Gareth Southgate

text: Gareth Southgate (s. 3. syyskuuta 1970 Watford, Englanti) on englantilainen jalkapallovalmentaja ja entinen puolustaja. Syksystä 2016 hän on toiminut Englannin maajoukkueen päävalmentajana.


title: Gareth Southgate

text: Southgate aloitti ammattilaisuransa 1989 Crystal Palacessa keskikenttäpelaajana. Hän pelasi seurassa neljän kauden aikana 151 ottelua ennen siirtymistään vuonna 1995 Aston Villaan 2,5 miljoonan punnan siirtosummalla. Villassa hän vakiinnutti heti paikkansa puolustuksessa. Vuonna 2000 hän ilmaisi halukkuudestaan siirtyä johonkin parempaan seuraan. Vuonna 2001 hän siirtyi nykyiseen seuraansa ja nousi vuonna 2002–03 seuran kapteeniksi. Helmikuussa 2004 hän voitti joukkueessa Liigacupin.


title: Gareth Southgate

text: Englannin maajoukkueessa Southgate esiintyi ensi kerran Portugalia vastaan vuonna 1996. Hän pelasi myös saman vuoden EM-kotikisoissa, missä hän välieräottelussa Saksaa vastaan epäonnistui rangaistuspotkussa ja pudotti Englannin jatkosta. Hän pelasi maajoukkueessa myös 1998 MM-kisoissa ja 2000 EM-kisoissa. Kaikkiaan hän on pelannut maajoukkueessa 57 ottelua ja tehnyt niissä kaksi maalia.


title: Gareth Southgate

text: Keskiviikkona 7. kesäkuuta 2006 Southgate nimettiin Middlesbroughin valmentajaksi. Hänellä ei kuitenkaan ole valmentajatutkintoa, eikä Valioliigan sääntöjen mukaan ilman tutkintoa oleva valmentaja saa olla toimessaan kuin 12 viikkoa. Middlesbrough kritisoi liigan sääntöjä, koska ammattilaispelaajana Southgatella ei ole ollut aikaa tutkinnon suorittamiseen.


title: Gareth Southgate

text: Debyyttikaudellaan Southgate luotsasi Boron Valioliigassa sijalle 12 ja Arsène Wenger nosti hänet yhdeksi mahdolliseksi kandidaatiksi Englannin maajoukkuevalmentajaksi Steve McClarenin potkujen jälkeen.


title: Gareth Southgate

text: Kausi 2007/08 ei ollut yhtä hohdokas ja Boro taisteli Southgaten opeilla putoamista vastaan. Lopulta sijoitus oli kuiten 13:s ja eroa putoamisviivaan kertyi kuusi pistettä. Southgate sai jatkaa kauden jälkeen tehtävässään ja syyskuussa 2008 hänestä tuli ensimmäinen Boro-valmentaja sitten Terry Venablesin vuonna 2001, joka on saanut Kuukauden valmentaja -palkinnon.


title: Gareth Southgate

text: Kaudella 2008/09 Southgaten sädekehä koki suuren kolauksen, kun nuori ja lupaava Boro vajosi putoamiskamppailuun. Loppuun asti epätoivoista taistelua sarjapaikkansa puolesta käynyt seura koki lopulta Newcastle Unitedin ja West Bromwich Albionin kohtalon ja putosi Valioliigasta.


title: Gareth Southgate

text: Southgate sai putoamisesta huolimatta jatkaa Boron peräsimessä ja hänen johdollaan seura aloitti kautensa Mestaruussarjassa hyvin. Hän sai kuitenkin lokakuun lopulla 2009 yllätyspotkut tehtävistään vaikka Boro oli juuri kaatanut Derbyn 2–0 ja katkaissut neljän ottelun tappioputkensa.


title: Gareth Southgate

text: Elokuussa 2013 Southgatesta tuli kolmivuotisella sopimuksella Englannin U21-maajoukkueen päävalmentaja. Sam Allardycen erottua Englannin A-maajoukkueen päävalmentajan paikalta 27. syyskuuta 2016 korruptiosyytösten vuoksi nousi Southgate väliaikaiseksi päävalmentajaksi. Marraskuun lopulla hänet nimitettiin vakinaiseksi päävalmentajaksi nelivuotisella sopimuksella.


title: Valo (elokuva)

text: Valo on vuonna 2005 valmistunut Kaija Juurikkalan ohjaama elokuva, joka on dramatisoitu Aleksanteri Ahola-Valon "Koulupojan päiväkirjojen" pohjalta. Ahola-Valosta käytetään elokuvassa nimeä Valo Ahola.


title: Valo (elokuva)

text: Elokuvan alussa on viitteellinen kuvaus Pietarissa vuonna 1905 tapahtuneesta verisunnuntaista, joka oli Aleksanteri Ahola-Valon elämänkatsomuksen ja toiminnan lähtökohta.


title: Valo (elokuva)

text: Elokuva kertoo 9-vuotiaan Valo Aholan elämästä Pietarin eteläpuolella sijaitsevassa Viiritsan kylässä tsaari Nikolai II:n hallinnon alaisuudessa. Valo Ahola ystävineen perustaa Viiritsaan lasten omatoimikoulun, jota he kutsuvat leikkikouluksi. Koulun toiminta kuitenkin herättää niin tsaarin hallinnon kuin lähiympäristönkin vastustusta. Sen jälkeen elokuvan Valo on joutua nuorten vankilaan. Dramaattisten vaiheiden jälkeen Valo Ahola ja lapset voittavat aikuiset ja koulu avataan uudestaan. Elokuva kuvaa lasten omaa taistelua koulutukseen ja korostaa lasten oikeuksia.


title: Isoanopinkieli

text: Isoanopinkieli ("Sansevieria trifasciata") on kotoisin trooppisesta Länsi-Afrikasta, tarkemmin Nigeriasta Kongon Demokraattiseen Tasavaltaan. Isoanopinkieli on jäykkä- ja terävälehtinen ainavihanta kasvi, jota käytetään yleisesti huonekasvina.


title: Isoanopinkieli

text: Anopinkielen lehdet ovat yleensä vihreät, mutta on myös muunnoksia, joilla lehdet ovat keskeltä tummanvihreät, reunoilta vaaleammat. Kaikilla lajikkeilla on lehdissä vihreää raidoitusta. Suosituimpia lajikkeita on kaksivärinen, koska sillä katsotaan olevan enemmän koristearvoa. Anopinkieli lukeutuu viherkasveihin, joten sitä kasvatetaan ulkomuodon ja lehtien vuoksi, eikä esimerkiksi kukkien.


title: Isoanopinkieli

text: Anopinkieli voi kukkia, mutta kukat ovat pienet ja ne erittävät runsaasti tahmeaa nestettä. Kasvin juurelle muodostuva kukkavarsi kasvaa n. 15–20 cm pitkäksi, kukat ovat valkoiset. Miekkamaiset teräväkärkiset lehdet ovat yleensä leveydeltään 5–6 cm ja 70–90 cm pitkät, mutta voivat kasvaa jopa 120 cm:n pituisiksi.


title: Isoanopinkieli

text: Isoanopinkielestä on jalostettu useita lajikkeita, mm. pienikokoinen anopinhammas ("Sansevieria trifasciata" ’Hahnii’) ja keltareuna-anopinkieli ("Sansevieria trifasciata" ’Laurentii’).


title: Isoanopinkieli

text: Anopinkieli on suosittu huonekasvi, koska se kestää epäsäännöllistä kastelua ja huonoja valaistusoloja, ja tällaisena se sopii hyvin aloittelijallekin. Kasvi on hyvin vastustuskykyinen tuholaisia vastaan. Kastelu tulee suorittaa harkiten ja kohtuudella, parin viikon välein. Erityisesti tulee välttää liiallista kastelua, jota kasvi kestää huonosti. Paikaksi Anopinkielelle tulee valita aurinkoinen tai puolivarjoinen paikka. Mietoa lannoitetta voi antaa parin viikon välein.


title: Isoanopinkieli

text: Anopinkieltä lisätään lehdestä leikatuista paloista, jotka lähtevät helposti kasvuun. Lehdenpalat on kätevää juurruttaa vesilasissa ja istuttaa sen jälkeen multaan.


title: Isoanopinkieli

text: Poiketen useimmista muista huonekasveista anopinkieli on aktiivisimmillaan öisin. Se tuottaa happea ja poistaa ilmasta hiilidioksidia. Isoanopinkieli kykenee poistamaan kemiallisia kaasuja huoneilmasta jonkin verran.


title: Ilpo Koskela

text: Ilpo Kaarlo Koskela (29. tammikuuta 1945 Janakkala – 9. elokuuta 1997 Padasjoki) oli suomalainen jääkiekkopuolustaja. Koskela pelasi neljät MM-kisat ja kerran olympialaisissa. Ilpo Koskela pelasi yhteensä 112 maaottelua tehoin 12+13. Koskela voitti yhden Suomen mestaruuden ja pelasi 349 ottelua jääkiekon SM-sarjassa ja -liigassa tehden pisteet 67+82.


title: Ilpo Koskela

text: Hän aloitti uransa Lahden Reippaassa vuonna 1965. Lahtelaisten suurimmat tähdet Koskela ja Lauri Mononen siirtyivät 1969 Aimo Mäkisen Jokereihin. Vuotta myöhemmin Reipas putosi SM-sarjasta. Koskela pelasi Jokereissa kuusi kautta, kunnes palasi Lahteen kolmeksi kaudeksi.


title: Ilpo Koskela

text:
Koskela oli vuoden 1971 MM-kisoissa Suomen paras pistemies tehoilla 6+1 ja hänet valittiin ensimmäisenä suomalaisena kisojen All Stars -kentälliseen ja parhaaksi puolustajaksi.
Vuonna 1971 Ilpo Koskela sijoittui MM-menestyksensä siivittämänä Vuoden urheilija -äänestyksessä kuudenneksi. Kyseessä oli ensimmäinen kerta, kun jääkiekkoilija kelpuutettiin listan kärkikymmenikköön.


title: Will.i.am

text: William James Adams (s. 15. maaliskuuta 1975 Los Angeles, Kalifornia), taiteilijanimeltään will.i.am, on yhdysvaltalainen rap-artisti, laulaja, musiikkituottaja, näyttelijä ja hip hop -yhtye The Black Eyed Peasin yksi perustajajäsenistä. Hän on myös yhtyeeseen kuuluvan Apl.de.apin lapsuudenystävä.


title: Will.i.am

text:
Will.I.am on juuriltaan jamaikalais-amerikkalainen. Will.i.am kävi Palisades High Schoolia ja valmistui vuonna
1993. Hän on myös laulanut amerikkalaiseen "Samurai Jack"-sarjaan tunnusmusiikin, kuten myös animaatiosarja "Dexter's Laboratoryyn". Hän esiintyy myös The Sims-pelisarjan osassa The Urbzissa ohjaajana. Will.i.am on myös julkaissut oman vaatemerkkinsä nimeltä i.am.clothing. Will.i.am on myös ehdottanut yhteistyötä eteläkorealaiselle 2NE1-popyhtyeelle.


title: Will.i.am

text: Will.I.am kärsii tarkkaavaisuus- ja ylivilkkaushäiriöstä.


title: Will.i.am

text: Alun perin will.i.am oli Eazy-E:n Ruthless Recordsin sanoittaja ja tuottaja. Nykyään hänen levy-yhtiönään on A&M Records. Will.i.am on tuottanut pääosin kaikki The Black Eyed Peasin albumit.


title: Will.i.am

text: Vuonna 2004 hän teki kappaleen "Go" videopeliin Madden NFL 2005 joka kuullaan myös pelissä NBA Live 2005. Seuraavana vuonna Will.i.am levytti kappaleen "I Am Somebody" kitaristi Carlos Santanan kanssa hänen levylleen "All That I Am".


title: Will.i.am

text: Vuoden 2008 presidentinvaalissa will.i.am osoitti tukensa Barack Obamalle. Helmikuussa 2008 hän julkaisi kappaleen "Yes We Can", jossa on otteita Obaman puheista. Kappaleesta tuli nopeasti hitti internetissä. Marraskuussa hän julkaisi kappaleen "It's A New Day", joka juhlistaa Obaman valintaa Yhdysvaltain presidentiksi. Will.i.am on ollut myös ääninäyttelijänä elokuvissa Rio ja Madagaskar.


title: Will.i.am

text: Will.i.am aiheutti kohua vuonna 2013 varastettuaan trance-tuottajien Mat Zon ja Artyn kappaleen nimeltä Rebound. Hän oli kopioinut kappaleen luvatta suoraan alkuperäisestä ja lisännyt Chris Brownin laulun sen päälle.


title: Will.i.am

text: Will.i.am ja apl.de.ap tutustuivat jo kouluikäisinä 1980-luvun lopussa ja alkoivat yhdessä tehdä rappia. He esiintyivät parissakin eri ryhmässä ennen nimen vaihtamista Black Eyed Peasiksi. Tuolloin kaksikko kuului jo hip hopin arvostettuihin ammattilaisiin, ja mukaan BEP:iin otettiin Taboo. Black Eyed Peas yhdistelee taidokkaasti hip hopia, poppia, funkia ja R&B:tä. Nykyään yhtyeessä laulaa Fergie joka on julkaissut myös oman The Dutchess -albuminsa.


title: Paul Anka

text: Paul Anka OC (s. 30. heinäkuuta 1941 Ottawa) on kanadalainen libanonilaistaustainen laulaja. Hänen ensimmäinen hittinsä oli "Diana" vuodelta 1957. Ankan muita tunnettuja lauluja ovat muun muassa "You Are My Destiny", "Adam and Eve" ja "Put Your Head On My Shoulder".


title: Paul Anka

text: 1950-luvun lopulla Anka oli kuuluisa teinitähti. Omien hittilevyjensä lisäksi Anka on tehnyt erittäin suosittuja lauluja muille esiintyjille: Tom Jonesille tehty "She's a Lady" (1971), joka on yksi Jonesin suurimmista hiteistä ja Frank Sinatralle tehty "My Way" (1968), jonka sanat ovat Ankan, sekä Buddy Hollyn levyttämä "It Doesn't Matter Anymore".


title: Paul Anka

text: Anka teki musiikin elokuvaan "Atlantin valli murtuu" ("The Longest Day" 1962) ja näyttelee siinä yhdysvaltalaista sotilasta.


title: Paul Anka

text: Vuonna 1990 Anka sai Yhdysvaltojen kansalaisuuden. Hän on edelleen hyvin suosittu vanhempiensa kotimaassa Libanonissa.


title: Paul Anka

text:
Anka oli avioliitossa Anne De Zoghebin kanssa 16. helmikuuta 1963 – 28. syyskuuta 2000. De Zoghebin isä oli libanonilainen diplomaatti kreivi Charles de Zogheb. Anka ja De Zogheb tapasivat San Juanissa, Puerto Ricossa vuonna 1962. Anne De Zogheb on ranskalaista ja egyptiläistä taustaa.
Pariskunta avioitui Pariisin Orlyn lentoasemalla. Heillä on viisi tytärtä: Amelia, Anthea, Alicia, Amanda (naimisissa Jason Batemanin kanssa) ja Alexandra.


title: Paul Anka

text: Anka meni uudelleen naimisiin ruotsalaisen Anna Yeagerin kanssa kesällä 2008 ja heillä on yhteinen poika Ethan (syntynyt 2005). Pari erosi vuonna 2010.


title: Paul Anka

text: Paul Anka on antiokkiittikristitty.


title: Paul Anka

text: Suomessa Paul Anka on käynyt esiintymässä Linnanmäellä vuonna 1959, Lappeenrannassa vuonna 1989, Porin jazzfestivaaleilla 19. heinäkuuta 2007 ja vuonna 2012, Tampereella kolmesti 6. elokuuta 2008 sekä 9. ja 10. elokuuta 2009. Hän oli myös mukana Juha Tapanisen ohjaaman elokuvan "Iskelmäprinssi" (1991) Las Vegas -kohtauksessa. Elokuvan lopussa on arkistokuvaa Ankan esiintymisestä Linnanmäellä. Taustamusiikkina Anka esittää elokuvassa kappaleensa "How Long".


title: Ronnie Coleman

text: Ronald Dean ”Ronnie” Coleman (s. 13. toukokuuta 1964 Monroe, Louisiana) on yhdysvaltalainen kehonrakentaja, joka on yksi kaikkien aikojen menestyneimmistä kehonrakentajista. Lapsena hän asui paikkakunnalla nimeltä Bastrop, Louisiana. Nykyisin hän asuu Arlingtonissa, Texasissa. Hänellä on vaimo (Rouaida Christine Achkar) ja kaksi tytärtä (Jamilleah ja Valencia Daniel). Coleman harjoittelee paikallisella Metroflex-kuntosalilla. Ammatiltaan hän on poliisi, tosin hän on toiminut ammattilaiskehonrakentajana jo vuosia. Coleman on 180 cm pitkä ja on painanut suurimmillaan noin 150 kg.


title: Ronnie Coleman

text: Ron oli jo nuorena ikätovereitaan suurempi ja vahvempi, mikä sai hänet kiinnostumaan lajeista jotka vaativat lihaksia ja voimaa. Hän pelasi High School -aikoinaan amerikkalaista jalkapalloa ja otti ensiaskeliaan kehonrakennuksessa. Vuonna 1998 Coleman voitti ensimmäisen Mr. Olympia -tittelinsä. Siitä alkoi hänen valtakautensa kehonrakennuksen huipulla. Vuosina 1998–2005 Coleman voitti kaikki Mr. Olympia -tittelit. Kahdeksannen Mr Olympia -tittelinsä ”Big Ron” voitti vuonna 2005, Lee Haney on ainoa, jolla on yhtä paljon voittoja (vuosina 1984–1991). Colemanilta jäi yhdeksäs Mr. Olympia -titteli saavuttamatta, Mr. Olympia 2006 -tapahtumassa Las Vegasissa, jossa Jay Cutler vei voiton.


title: Annapurna

text:
Annapurna on vuorenhuippujen jono Himalajalla. Se on 48 kilometriä pitkä harjanne, jonka korkein kohta Annapurna I ulottuu 8 091 metrin korkeuteen. Annapurna I on maailman kymmenenneksi korkein huippu ja yksi neljästätoista yli kahdeksankilometrisestä vuoresta. Annapurna on sanskriittia ja tarkoittaa elonkorjuun jumalatarta.
Annapurna I:n huipulle nousi ensimmäisen kerran ranskalaisen Maurice Herzogin johtama retkikunta 3. kesäkuuta 1950. Nousu oli samalla ensimmäinen yli 8 000 metrin korkuiselle vuorenhuipulle. Annapurna I:tä pidetään yhtenä maailman vaarallisimmista vuorista kiipeilijöille. Kiipeily-yrityksissä on saanut surmansa noin 32 % kiipeilijöistä (vuoteen 2012 mennessä).


title: Annapurna

text: Suomalainen vuorikiipeilijä Samuli Mansikka ja Pemba Sherpa olivat noin 7 000 metrin korkeudessa, kun he putosivat noin 100–150 metriä ja kuolivat 24. maaliskuuta 2015.


title: Annapurna

text: Annapurnan massiivi koostuu kuudesta yli 7 200 metriä korkeasta huipusta:Annapurnan massiivi kuuluu 7 629 km laajuiseen Annapurnan suojelualueeseen.


title: Annansilmä

text: Annansilmä eli joulubegonia ("Begonia" × "cheimantha", syn. "Begonia dregei" × "socotrana") on perinteinen kukkiva huonekasvi, joka kuuluu laajaan begonioiden ("Begonia") sukuun. Se on alkuperältään eteläafrikkalaisen pullobegonian ("Begonia dregei") ja sokotranbegonian ("Begonia socotrana") risteymä. Koska se on kotoisin eteläiseltä pallonpuoliskolta, se saadaan kukkimaan syystalvella aina jouluun asti. Kukat ovat aniliininpunaiset ja niissä on keltainen keskusta. Lehdet ovat tummanvihreät.


title: Annansilmä

text: Annansilmä on yksi vanhimmista viljellyistä begonialajeista.


title: Annansilmä

text: Suomalaiset sokeat ja näkövammaiset käsityöntekijät markkinoivat tuotteita Annansilmät-tuotemerkillä.


title: Marko Tyyskä

text: Marko Tyyskä (s. 28. joulukuuta 1986 Hamina) on suomalainen jalkapalloilija, joka edustaa Kakkosessa pelaavaa FC KTP:tä. Hän on pelipaikaltaan puolustava keskikenttäpelaaja tai keskuspuolustaja.


title: Marko Tyyskä

text: Tyyskä on aikaisemmin kuulunut Suomen alle 17-, 18- ja alle 21-vuotiaiden maajoukkueeseen. Hän kuului alle 17-vuotiaiden MM-kisoissa joukkueen kapteenistoon. Ensiesiintymisensä Veikkausliigassa hän teki 16-vuotiaana kaudella 2003 ja pelasi 21-vuotiaana 27. huhtikuuta 2008 sadannen liigaottelunsa, ollen yksi nuorimmista pelaajista, joka on saavuttanut kyseisen merkkipaalun. Kaiken kaikkiaan hän on pelannut 124 liigaottelua FC KooTeePeen joukkueessa ja tehnyt niissä kolme maalia. Ennen FC KooTeePeetä Tyyskä on pelannut juniorina Haminan Pallo-Kissoissa, Kotkan Jäntevässä ja Kotkan Työväen Palloilijoissa.


title: Shockwave

text: Shockwave on Macromedia Inc.:n (nykyään Adoben omistuksessa) kehittämä teknologia, jonka avulla Internet-sivut voivat sisältää multimediaobjekteja. Shockwave tukee ääntä, kuvaa, animaatiota ja kykenee ottamaan komentoja esimerkiksi käyttäjän hiiren painalluksista.


title: Shockwave

text: Shockwave-tiedostot ovat .DCR-päätteisiä. Niitä luodaan Adobe Director -nimisellä ohjelmalla. Ennen kuin tiedostot voidaan lisätä Internet-sivulle, ne täytyy pakata "Afterburner" nimisellä ohjelmalla.


title: Shockwave

text: Jotta verkkoselain voisi näyttää Shockwave-objektin, täytyy siihen ensin asentaa "Shockwave Player" -lisäosa. Shockwave-lisäosan saa Adoben sivuilta ilmaiseksi.


title: Kyberseksi

text: Kyberseksi eli nettiseksi tarkoittaa internetin kautta tapahtuvaa seksuaalista kanssakäymistä. Se tapahtuu puhumalla ja tilannetta kuvailemalla ilman ja yleensä ilman, että osapuolet näkevät toisiaan. Tapahtumaan voi liittyä esimerkiksi roolileikkejä, jossa osapuolet sopivat keskenään, keitä he olisivat oikeasti. Siihen saattaa liittyä myös tosielämän masturbointia. Kyberseksiä harrastavat sekä oikeat parit, jotka ovat maantieteellisesti erossa toisistaan, että henkilöt, jotka eivät ole tavanneet toisiaan oikeassa elämässä. Kyberseksiä esiintyy chatin lisäksi myös erilaisten pikaviestintävälineiden välityksellä (kuten Messengerin) ja webkameroiden sekä mikrofonien avustuksella.


title: Keski-Afrikan tasavallan presidentti

text: Keski-Afrikan tasavallan presidentti on Keski-Afrikan tasavallan valtionpäämies.


title: Aivar Pohlak

text: Aivar Pohlak (s. 19. lokakuuta 1962) on virolainen entinen lastenkirjailija, joka toimii nykyään Viron jalkapalloliiton puheenjohtajana. Lisäksi hän omistaa lukuisia virolaisia jalkapalloseuroja, muun muassa Meistriliigassa pelaavan FC Floran. Hän on myös toiminut Jonatan Johanssonin managerina.


title: William Dampier

text: William Dampier (1651 – 1715) oli englantilainen merirosvo, merikapteeni, tieteellinen havainnoitsija sekä tutkimusretkeilijä. Dampier tutki ja kartoitti Australian ja Uuden-Guinean rannikkoalueita.


title: William Dampier

text: Dampier syntyi Englannissa pienessä kylässä East Cokerissa, Somersetissä. Hän lähti merille 16-vuotiaana.


title: William Dampier

text: Muutaman vuoden kuluttua Dampier joutui suureen Schooneweldin meritaisteluun 1673. Vuotta myöhemmin hän työskenteli plantaasin johtajana Jamaikalla, mutta palasi pian takaisin merille.


title: William Dampier

text: Dampier kiisti olleensa merirosvo, mutta matkasi usein merirosvolaivoilla, kuten muun muassa "Cygnet"-aluksella. Hän kirjoitti matkoistaan kirjoja, joista ensimmäisen vuonna 1697 nimeltään "A New Voyage Round the World", joka kuvaa Juan Fernandezin saarta. Hän myös purjehti aluksella Meksikosta Filippiineille.


title: William Dampier

text: 1698 Britannian kuninkaallinen laivasto antoi hänen komennukseensa "HMS Roebuck" -aluksen, jolla Dampier purjehti monia vuosia tutkien ja kartoittaen Australian ja Uuden-Guinean rannikkoalueita. Dampier sai nimensä tutkimusmatkojensa kunniaksi Australian luoteisrannikolla olevaan niemimaahan ja saareen sekä Uuden-Guinean ja Uuden-Britannian välillä olevaan salmeen (Dampierin maa, Dampierin saaret, Dampierin salmi).


title: William Dampier

text: Britannian kuninkaallisen laivaston purjealus HMS Roebuck rakennettiin 1690 purjehtien 15 solmun nopeudella parhaimmillaan. Laivalla palveli 50 miestä.


title: William Dampier

text: Dampier lähti Englannista purjehdusmatkalleen 14. tammikuuta 1699 aikoen purjehtia maailman ympäri eteläiseltä Atlantilta Kap Hornin ympäri ja sieltä eteläisen Amerikan kautta Tyyneltämereltä Australiaan. 1699–1701 Dampier kirjoitti teoksensa "A Voyage to New Holland".


title: William Dampier

text: Espanjan sodan jälkeen Dampier komensi "St George" -alusta, jossa oli 26 tykkiä sekä 120 hengen miehistö. Sen jälkeen Dampier purjehti "Cinque-Portilla" maaliskuun 30 päivään 1703 saakka.


title: William Dampier

text: 1704 Dampierin laivaan Cinque Port pestautui skotlantilainen merimies Alexander Selkirk, joka epäili laivan merikelpoisuutta. Selkirk riitautuikin matkan aikana aluksen kapteenin William Dampierin kanssa niin pahoin, että pyysi päästä pois aluksesta seuraavan kohdalle osuvan saaren luona. Kun laiva saavutti saaren, Selkirk oli tullut toisiin ajatuksiin keskellä aavaa merta pyytäen saada jäädä vielä laivaan. Kapteeni Dampier ei enää ollutkaan suostuvaisella tuulelle, vaan passitti Selkirkin autiolle saarelle keskelle tyyntä valtamerta. Näin Selkirk joutui viettämään autiolla saarella seuraavat neljä vuotta yksinään. Daniel Defoen kirjoittama menestysromaani Robinson Crusoe perustuu Selkirkin kohtaloon autiolla saarella.


title: William Dampier

text: Cinque-Port upposi tapahtuman jälkeen vieden mukanaan merenpohjaan suurimman osan aluksen miehistöstä.


title: William Dampier

text: 1711 Dampier irtisanoutui 60-vuotiaana laivaston palveluksesta ja muutti eteläiseen Lontooseen. Dampier kuoli kolme ja puoli vuotta myöhemmin.


title: Druidismi

text: Druidismi eli uusdruidismi, on uuspakanallinen uskonto. Druidismi perustuu kelttiläisistä tietäjistä eli druideista nykyaikaan välittyneeseen kuvaan. Druidismin juuret ovat 1700-luvulla, ja nykymuotonsa se sai 1960-luvun Britanniassa. Druidismin aktiivisia harjoittajia on koko maailmassa eri arvioiden mukaan noin 15 000–50 000, joista Britanniassa 6 000 ja Yhdysvalloissa vuoden 2001 arvion mukaan 33 000.


title: Druidismi

text: Druidismin opetukset edustavat luonnonmystiikkaa. Monet heidän opetuksistaan on omaksuttu nykyisiltä luonnonkansoilta tai ne perustuvat harjoittajien omaan omatuntoon, koska historiallisten druidien ajattelusta tiedetään yhä vain vähän. Eri druidiseurojen opetukset voivat erota toisistaan paljonkin, eivätkä kaikki liitä omaa druidismiaan edes kelttiläiseen perintöön.


title: Druidismi

text: Druidismissa on kolme keskeistä opetusta:


title: Druidismi

text: Druidismin harjoittajat jaetaan "bardeihin", "näkijöihin" ja "druideihin". Usein opinnot aloitetaan bardista ja edetään lopuksi druidiin, mutta opiskelija voi usein myös valita suoraan itseään kiinnostavimman linjan. Bardit keskittyvät menneisyyden perinnön jatkamiseen, musisointiin ja tarinankerrontaan. Näkijät katsovat tulevaisuuteen, ennustavat ja opettavat. Druidit ovat ryhmien ja niiden toiminnan johtajia sekä joskus myös opettajia.


title: Druidismi

text: Druidismin harjoittajat viettävät neljää vuodenaikajuhlaa: "samhain" (kesän lopun juhla loka-marraskuun vaihteessa), "imbolc" (kevään alun juhla helmikuun alussa), "beltaine" (kevään juhla vapun tienoilla) ja "lugnasad" (sadonkorjuun juhla elokuun alkupuolella); lisäksi druidit juhlistavat talvi- ja kesäpäivänseisauksia sekä kevät- ja syyspäiväntasauksia.


title: Druidismi

text: Nykyajan druidismi ei noudata entisajan todellisten druidien tapoja tai pukeutumista täysin tarkasti, sillä niistä ei ollut saatavilla uusdruidismin synnyn aikaan, tai aina edelleenkään, kovin tarkkoja tietoja. Esimerkiksi nykyajan druidien tavat pukeutua valkoisiin kaapuihin tai omia Stonehenge-monumentti eivät perustu historiaan. Lisäksi nykyajan druidit suorittavat rituaalejaan luonnossa ja kivikehissä, kuten druidien aiemmin uskottiin tehneen, mutta entisajan druidien tiedetään nyt käyttäneen rituaaleihinsa temppeleitä.


title: Druidismi

text: Tunnetuimpia druidijärjestöjä perustamisvuosineen ovat muun muassa:


title: Druidismi

text: Brittiläinen hyväntekeväisyyskomissio Charity Commission for England and Wales rekisteröi vuonna 2010 The Druid Networkin, koska se kerää 350 jäseneltään jäsenmaksua. Se sai siten vastaavan aseman kuin kristinuskolla ja muilla valtavirtauskontojen yhteisöillä on.


title: Druidismi

text: Druidiryhmien toiminta ja rituaalit ovat yleensä avoimia kaikille, ja ne toimivat mielellään julkisesti. Druidijärjestöt ovat avoimia myös naisille, mutta druidien historian johdosta jäsenistä miehiä on suhteellisesti enemmän kuin muissa uuspakanallisissa liikkeissä.


title: Salud

text: Salud (oikealta nimeltään "Bodega Salud") on espanjalais-latinalaisamerikkalainen ravintola, jonka perusti Hannu Wiss vuonna 1974. Ravintola sijaitsee Tampereen Kyttälässä Tuomiokirkonkadulla ja on erikoistunut liharuokiin ja mutta siinä oli alusta saakka salaattipöytä mikä oli siihen aikaa Suomessa uutta. Wiss toi ruokalistalle monia tämänhetkisiä klassikoita, kuten Saludin pippuripihvi, joka äänestettiin Ilta-Sanomien äänestyksessä Suomen parhaaksi ravintolaruuaksi vuonna 2005. Ruokalistan erikoisuuksiin ovat kuuluneet muun muassa alligaattori, pässinkivekset, kalkkarokäärme ja kenguru. Ravintola muutti 1990-luvulla uusiin tiloihinsa.


title: Salud

text: Ravintola vaihtoi omistajaa vuonna 2016 jolloin Restamax osti sen.


title: Salud

text: Salud on myös yksi Suomen vanhimpia Chaîne des Rôtisseurs -kilparavintoloita. Espanjan valtio on myöntänyt ravintolalle Placa al Mérito Turistico -kunnialaatan tunnustuksena Espanjalaisen ruokakulttuurin tunnetuksi tekemisestä.


title: Salud

text: Ravintolan yhteydessä on Tapas Café, jonka toinen kahvila on Tampereen kauppahallissa.


title: BBCode

text: BBCode on lyhenne sanoista "Bulletin Board Code". BBCode on merkintäkieli ja sitä käytetään usein keskustelupalstoilla. BBCode toimii yleensä HTML:än (tai XHTML:än) tavoin, mutta taulukot yms. suuret elementit ovat yleensä estettyjä sivuston luettavuuden parantamiseksi. Keskustelupalsta tulkkaa BBCoden yleensä HTML:äksi tai XHTML:äksi.


title: BBCode

text: BBCode eroaa HTML -koodista myös siten, että < ja > -merkkien sijaan käytetään [ ja ] -merkkejä, joilla aloitetaan ja suljetaan koodit.


title: Macromedia

text: Macromedia oli ohjelmistoyritys, joka oli keskittynyt graafisten sovellusten kehittämiseen. Macromedia tunnettiin parhaiten Shockwave ja Flash-tekniikoiden kehittämisestä. Macromedian kilpailija Adobe Systems osti yrityksen joulukuussa 2005. Nykyään Macromedian tuotteita on otettu Adoben valikoimiin. Esimerkiksi Adoben GoLive html-editori on korvattu Macromedian Dreamweaverilla. Adoben Creative Suite 3 ohjelmistokokoelman myötä Macromedian tuotteista on tullut kiinteä osa Adoben ohjelmistoja.


title: Anssi Virén

text: Anssi Virén (s. 10. huhtikuuta 1977 Lahti) on suomalainen jalkapalloilija, joka edustaa Kakkosessa pelaavaa FC Vaajakoskea. Hänen pelipaikkansa on oikea laitapuolustaja.


title: Anssi Virén

text: Virén on pelannut aikaisemmin useissa eri seuroissa pääsarjatasolla: FC Kuusysi (1995), PK-35 (1998), FC Jokerit (1999 ja 2003), FC Lahti (2000), FC Hämeenlinna (2002) ja FC KooTeePee (2004–2007). Kauden 2011 päätteeksi hän päätti uransa mutta teki paluun kaudelle 2013 solmien JJK:n kanssa vuoden sopimuksen.


title: Anssi Virén

text: Virén oli Veikkausliigan aktiivipelaajista eniten otteluita ilman maalia pelannut henkilö ennen kautta 2006. Hän teki ensimmäisen Veikkausliiga-maalinsa 17. syyskuuta 2006 ottelussa IFK Mariehamn–FC KooTeePee, joka oli hänen 185. ottelunsa Veikkausliigassa.


title: ZIP

text: ZIP on tiedonpakkausmenetelmä. Siihen liittyvä tiedostopääte on .zip.


title: ZIP

text: ZIP-formaatin kehitti PKWARE-yhtiön perustaja Phil Katz. Hän julkaisi ensimmäisen version ZIP-formaatista uuden PKZIP-pakkausohjelman yhteydessä vuonna 1989. Nimi "zip" viittaa nopeuteen, ja sitä ehdotti Katzin ystävä Robert Mahony. Nimellä he halusivat kertoa, että PKZIP oli paljon nopeampi kuin muut silloin markkinoilla olleet pakkausohjelmistot.


title: ZIP

text: 1990-luvulla, kun yhä useammassa tietokoneessa alkoi olla graafinen käyttöliittymä, ohjelmoijat alkoivat kehitellä graafista ZIP-pakkaajaa, WinZip ja WinRar näistä tunnetuimpina. PKWARE julkaisi myös oman versionsa. Uudet versiot olivat paljon edellisiä helpompia käyttää. Käyttäjän ei tarvinnut opiskella erikseen Zip-ohjelman käyttöä, jos hän halusi vain pakata ja purkaa tiedostoja.


title: ZIP

text: Zip on verrattain yksinkertainen pakkausmenetelmä, joka pakkaa jokaisen tiedoston erikseen. Tämä nopeuttaa tiedostojen lukua, kun yhtä tiedostoa etsiessään ei tarvitse ladata muiden tiedostojen dataa. On kuitenkin mahdollista, että varsin pieniä tiedostoja pakatessa tiedoston koko voi kasvaa. Tieto paketin sisältämistä tiedostoista on tallennettu paketin loppuun, mikä tekee paketin jakamisesta moneen tiedostoon vaikeaa.


title: ZIP

text: Zip osaa monia erilaisia pakkausalgoritmeja, mutta yleensä se käyttää Katzin kehittämää Deflate-algoritmia. Se tukee myös yksinkertaista salasanasuojausta, joka on tosin osoittautunut helpoksi murtaa.


title: ZIP

text: Zip-tiedostoja voi pakata ja avata nykyään monilla eri ohjelmilla. Niitä ovat muun muassa PeaZip, WinZip, PicoZip, Info-Zip, WinRar, IZArc ja 7-Zip. Myös Microsoftin Windows XP ja Vista-käyttöjärjestelmissä, sekä Applen OS X -käyttöjärjestelmässä on integroitu Zip-pakkaaja. Linux-jakeluissa on yleensä mukana Info-Zipin "zip" ja "unzip"-työkalut. Lisäksi ainakin Linux Mint 17:ssä zip-tiedostot voidaan avata Pluma-ohjelmalla .txt-muodossa.


title: ZIP

text: Zipiä on yleisenä ja avoimena pakkausmuotona sovellettu myös muihin tarkoituksiin. Esimerkiksi Javan JAR-ohjelmapaketit, OpenOfficen ODF ja sähköisten kirjojen jakeluformaatti EPUB ovat itse asiassa Zip-tiedostoja.


title: Bogatyr

text: Bogatyr () on keskiajan myyttinen venäläinen sankari. Sana juontuu todennäköisesti altailaisten kielten arvonimenä käytetystä sanasta "baghatur", joka on ehkä lainautunut slaaveille mongolihyökkäyksen aikana 1200-luvulla.


title: Bogatyr

text: Venäläiset bylinat eli kansanperinteen eeppiset runot sisältävät kertomuksia näistä sankareista. Kukin bogatyr tunnettiin jostakin ominaispiirteestä: Aljoša Popovitš rohkeudestaan, Dobrynja Nikititš urheudestaan ja Ilja Muromets fyysisestä ja henkisestä voimastaan ja oikeamielisyydestään sekä omistautumisestaan kotimaansa suojelemiseen. Ilja Murometsia pidetään bogatyreista kuuluisimpana ja suurimpana. Näiden kolmen tärkeimmän lisäksi bogatyreja olivat esimerkiksi Svjatogor, joka siirsi voimansa kuollessaan Ilja Murometsille, ja Peresvet, joka omistautui tataarien voittamiseen.


title: Bogatyr

text: Bogatyr-perinnettä voidaan pitää venäläisenä vastineena länsieurooppalaisille kertomuksille vaeltavista ritareista.


title: Makedonia (Kreikka)

text: Makedonia () on yksi Kreikan historiallis-maantieteellisistä alueista. Se ei kuitenkaan ole nykyään hallinnollinen alue sellaisenaan. Makedonian väkiluku on noin 2,625 miljoonaa ja pinta-ala noin 34 177 km². Makedonian alueen pääkaupunki on Thessaloniki. Alueen kansallislaulu on "Kuuluisa Makedonia".


title: Makedonia (Kreikka)

text: Makedonia sijaitsee Kreikan pohjoisosissa.


title: Makedonia (Kreikka)

text: Kreikan Makedonian historiaa on käsitelty seuraavissa artikkeleissa:


title: Makedonia (Kreikka)

text: Makedonian alue on jaettu hallinnollisesti kolmeen alueeseen ja ne edelleen 14 alueyksikköön. Alueet ovat:Lisäksi Makedonian alueella on yksi autonominen alue, Athos, joka on luostarivaltio Kreikan alaisuudessa.


title: Patos

text: Patos tarkoittaa seuraavia paikkoja:


title: Bruce Ames

text: Bruce Ames (s. 16. joulukuuta 1928 New York) on biokemian ja molekyylibiologian professori Kalifornian yliopistossa, Berkeleyssä. Hän on keksinyt bakteereihin perustuvan Amesin testin, jolla voidaan helposti ja halvalla selvittää aineiden alttius aiheuttaa perimän muutoksia tai syöpää.


title: Bruce Ames

text: Ames tutkii syöpää ja ikääntymistä. Hän on julkaissut yli 500 artikkelia ja on maailman parin sadan viitatuimman tutkijan joukossa. Ames on kiinnostunut mutageeneistä, jotka liittyvät syövän ehkäisyyn ja vanhenemiseen.


title: The Blueprint

text: The Blueprint on Jay Z:n vuonna 2001 julkaisema albumi. Se on Jay Z:n kuudes albumi.


title: The Blueprint

text: Ilmestyessään "The Blueprint" sai innostuneen vastaanoton niin medialta kuin yleisöltäkin. "The Blueprint"in tuotanto nojaa vahvasti vanhoihin soul- ja r&b-sampleihin ja levyn suuria tähtiä ovatkin Jay Z:n lisäksi tuottajat, ennen kaikkea Kanye West ja Just Blaze. Albumi on eittämättä yksi 2000-luvun tärkeimmistä hiphop-albumeista ja sen vaikutukset moneen myöhempään julkaisuun ovat huomattavat. Vaikka levyn julkaisu tapahtui 11. syyskuuta 2001, oli levy kaupallinen menestys ja on myynyt Yhdysvalloissa kaksinkertaista platinaa. Levy on julkaistu sekä CD:nä että vinyylinä.


title: The Blueprint

text: Piiloraidat:


title: Alkonost

text: Alkonost () on venäläisessä kansanperinteessä esiintyvä paratiisin lintu, jolla on naisen pää. Se on yksi kolmesta venäläisen kansanperinteen hahmosta, jotka ovat puoliksi naisia, puoliksi lintuja.


title: Alkonost

text: Alkonost munii munansa meren rannalle ja panee ne sitten veteen tyynnyttäen meren kuudeksi tai seitsemäksi päiväksi. Kuudentena tai seitsemäntenä päivänä alkonostin poikaset kuoriutuvat ja myrsky alkaa. Alkonostilla on hyvin kova ja lempeä ääni; ne jotka sen kuulevat unohtavat kaiken mitä tietävät ja toivovat.


title: Alkonost

text: Nimi alkonost tulee kreikkalaisen mytologian puolijumalattaresta Alkyonesta, jonka jumalat muuttivat kuningaskalastajaksi. Ortodoksiselle kirkolle alkonost kuvasi Jumalan tahtoa. Se asuu paratiisissa, mutta lähtee maailmaan viestinviejänä. Toisin kuin siriniin, alkonostiin ei liity mitään pahaa.


title: Kiinalainen paviljonki

text: Kiinalainen paviljonki () on yksi Ruotsin kuninkaallisista linnoista. Se sijaitsee Drottningholmin linnanpuistossa, Ekerön kunnan Lovönin saarella, Tukholman läänissä. Se toimii Ruotsin kuninkaallisten kesänviettopaikkana.


title: Kiinalainen paviljonki

text: Alun perin paviljongin paikalla sijaitsi pienempi puinen versio samaisesta rakennuksesta, joka oli kuningas Aadolf Fredrikin syntymäpäivälahja hänen puolisolleen, kuningatar Loviisa Ulrikalle vuonna 1753. Nykyinen pysyvä versio Kiinalaisesta paviljongista, joka korvasi sitä edeltäneen puupaviljongin, on arkkitehti Carl Fredrik Adelcrantzin suunnittelema. Rakennustyöt aloitettiin 1763 ja saatiin päätökseen kuusi vuotta myöhemmin 1769. Rakennuksen sisustus ja sen muu arkkitehtuuri yhdistelee rokokoo-tyylisuuntaa sekä kiinalaistyyppistä eksotiikkaa.


title: Kiinalainen paviljonki

text: Paviljonki kuuluu yhdessä Drottningholmin linnan sekä -teatterin kanssa UNESCO:n maailmanperintöluetteloon.


title: Poolo (täsmennyssivu)

text: Poolo voi tarkoittaa


title: March On, Bahamaland

text: March on, Bahamaland (”Marssios, Bahamamaa”) on Bahamasaarten kansallislaulu. Laulun on säveltänyt ja sanoittanut Timothy Gibson. Se otettiin käyttöön maan itsenäistyessä 10. heinäkuuta 1973.


title: Amerika Samoa

text: Amerika Samoa on Amerikan Samoan alueellinen kansallislaulu. Amerikan Samoa on Yhdysvaltain territoria Polynesiassa Tyynellä valtamerellä. Alueen virallinen kansallislaulu on siten Yhdysvaltain kansallislaulu The Star-Spangled Banner, mutta sillä on kuitenkin myös oma kansallislaulu, samoankielinen "Amerika Samoa". Laulun on säveltänyt Napoleon Andrew Tuiteleleapaga, ja sen on sanoittanut Mariota Tiumalu Tuiasosopo. Laulu otettiin virallisesti käyttöön 1950.


title: Amerika Samoa

text:
Amerika Samoa
Lo’u Atunu’u pele ‘oe
Oute tiu I lou igoa
O ‘oe o lo’u fa’amoemoe
O ‘oe ole Penina ole Pasefika
E mo’omia e motu e lima
E ua ta’uta’ua au aga I fanua
Ma ou tala mai anamua
Tutuila ma Manu’a
Ala mai ia tu I luga
Tautua ma punou I lou Malo
Ia manuia ia ulu ola
Amerika Samoa
Ole Malo ole sa’olotoga
"(toista)"
Tautua ma punou I lou Malo
Ia manuia ia ulu ola
Amerika Samoa
Ole Malo ole sa’olotoga
Soifua ma ia manuia,
Teine Samoa


title: Suvi

text: Suvi on kesä-sanan ylätyylinen tai murteellinen synonyymi ja nimenä käytössä esimerkiksi seuraavissa:


title: Nahnu jund Allah jund al-watan

text: Nahnu jund Allah jund al-watan (نحن جند الله جند الوطن, ”Me olemme Jumalan ja maamme armeija”) on Sudanin kansallislaulu. Laulun on sanoittanut Sayyid Ahmad Muhammad Salih ja sen on säveltänyt Ahmad Murjan. Laulu otettiin käyttöön Sudanin itsenäistyessä vuonna 1956.


title: Nahnu jund Allah jund al-watan

text: نحن جند الله جند الوطن


title: Nahnu jund Allah jund al-watan

text: ان دعى داعى الفداء لم نخن


title: Nahnu jund Allah jund al-watan

text: نتحدى الموت عند المحن


title: Nahnu jund Allah jund al-watan

text: نشترى المجد بأغلى ثمن


title: Nahnu jund Allah jund al-watan

text: هذه الأرض لنا فليعيش سوداننا


title: Nahnu jund Allah jund al-watan

text: عالما بين الأمم


title: Nahnu jund Allah jund al-watan

text: يا بنى السودان هذا رمزكـم


title: Nahnu jund Allah jund al-watan

text: يحمل العبء و يحمي أرضكم


title: Kustaa III:n paviljonki

text: Kustaa III:n paviljonki () on yksi Ruotsin kuninkaallisista linnoista. Se sijaitsee Hagaparkenissa Solnan kunnassa Tukholman läänissä, noin kahden kilometrin päässä Tukholman rajasta.


title: Kustaa III:n paviljonki

text: Kustavilaista uusklassismia edustavan paviljongin rakennustyöt aloitettiin 1787, kun kuningas Kustaa III muurasi paviljongin peruskiven. Arkkitehti Olof Tempelmanin suunnittelema paviljonki rakennettiin vuosina 1787–1789. Sisustuksesta vastasi tuolloin tunnettu arkkitehti Louis Masreliez, joka oli vuosia opiskellut Italiassa. Paviljongin sisustus onkin täynnä roomalaisen antiikin vivahteita, mutta se edustaa kuitenkin pääpiirteittän ruotsalaista uusklassismia. Masreliez’n suunnittelemaan sisutukseen kuuluu pompeijilaistyylisiä seinämaalauksia melkein joka huoneessa.


title: Kustaa III:n paviljonki

text: Paviljongin ympärille rakennettiin 1780–1790-luvuilla Fredrik Magnus Piperin suunnittelema englantilaistyylinen maisemapuisto, johon valmistui joukko paviljonkeja ja johon suunniteltiin myös toteutumatta jäänyttä linnaa. Kustaa III:n paviljonkiin tehtiin muutoksia 1800-luvun puolivälissä ja se restauroitiin 1937–1948.


title: Kustaa III:n paviljonki

text: Paviljonki on nykyisin kesäisin auki yleisölle, opastetuin kierroksin.


title: Imatran Ketterä

text: Imatran Ketterä on vuonna 1957 perustettu imatralainen jääkiekkoseura. Ketterä pelaa nykyisin jääkiekon Mestiksessä. Kaudella 2008–2009 Ketterä voitti Suomi-sarjan mestaruuden ja pääsi Mestiksen karsintasarjaan, jossa se kuitenkin hävisi kaikki ottelunsa ja saavutti vain yhden pisteen.


title: Imatran Ketterä

text: Seura on pelannut I divisioonassa yhteensä 13 kautta vuosina 1982–1991 ja 1993–1997. Parhaimmillaan se on ollut divarissa seitsemäs (1984, 1987 & 1989). 60-luvulla seura pelasi silloisella toiseksi ylimmällä sarjatasolla Suomi-sarjassa ja kolmannella tasolla maakuntasarjassa. 60-luvulla Ketterä oli kerran lähellä nousta silloiseen SM-sarjaan. 70-luvulla seuran sarjatasona oli II divisioona.


title: Imatran Ketterä

text: Ketterän tunnetuimpia pelaajia ovat Jose Pekkala (s. 1962) ja Jari Lippojoki (s. 1961). Lujasta lyöntilaukauksestaan tunnettu puolustaja Lippojoki edusti koko uransa kasvattajaseuraansa. I divisioonassa hän pelasi 462 ottelua pistein 181+202=383.


title: Imatran Ketterä

text: Nuorten maajoukkueissa kunnostautunut Pekkala pelasi Ketterässä divaria kuusi kautta ja 237 ottelua, joissa hän teki 121+175=296 pistettä. Lisäksi hän kiekkoili Lappeenrannan SaiPassa kolme kautta, joista yhden SM-liigassa (1985–1986).


title: Imatran Ketterä

text: NHL:ssä pelanneet maalivahti Jussi Markkanen (s. 1975) ja hyökkääjä Petteri Nokelainen (s. 1986) ovat aloittaneet kiekkoilun Ketterässä, josta he siirtyivät myöhemmin juniori-ikäisinä SaiPaan. Myös entinen SM-liigapelaaja ja -valmentaja Heikki Mälkiä (s. 1958) on Ketterän kasvatteja.


title: Imatran Ketterä

text: 50-vuotisjuhliensa yhteydessä seura jäädytti Pekkalan (# 9), Ole Renlundin (# 10) ja Lippojoen (# 24) pelinumerot.


title: God zij met ons Suriname

text: God zij met ons Suriname ("Jumala olkoon kanssamme, Suriname") eli Opo kondreman ("Ylös, maanmiehet") on Surinamen kansallislaulu. Laulusta on olemassa sekä hollanninkielinen että paikallisella kreolikielellä, sranantongoksi, kirjoitettu versio. Laulun on säveltänyt Johannes Corstianus de Puy vuonna 1876. Sen hollanninkieliset sanat laati Cornelis Atses Hoekstra vuonna 1893. Myöhemmin Henry de Ziel laati lauluun myös sranantongonkieliset sanat. Ne eivät ole hollantilaisten sanojen käännös, vaan oma itsenäinen laulunsa. Kansallislaulu otettiin käyttöön vuonna 1959.


title: Robert Gray

text: Robert Gray (1755 – 1806) amerikkalainen tutkimusmatkailija. Hän syntyi 1755 Rhode Islandilla. Gray oli tuskin ennättänyt täyttää kahtakymmentä vuottaan kun hän jo palveli Revolutionary War aluksella.


title: Robert Gray

text: 1788 kapteenit Robert Gray sekä John Kendrick purjehtivat Kiinaan rahtimatkoillaan Columbia sekä Lady Washington aluksilla nahkoja, jotka vaihtoivat rahtitavaraan, tuoden paluumatkoillaan Kiinalaista teetä Bostoniin.


title: Robert Gray

text: Näillä kauppamatkoillaan Gray oli ensimmäinen Amerikkalainen, joka purjehti maailman ympäri 1790–1791 Columbia aluksellaan. Alus sai nimensä Grayn löytäessä Columbia joen 1790 ennen maailmanympäripurjehdustaan. Gray oli ensimmäinen valkoinen kuka löysi Colombia joen purjehtien sillä etsin uusia kauppaväyliä laivoille.


title: Robert Gray

text: 1791 Gray purjehti pohjois Portlandin kanavalle jossa osa hänen miehistöstään kuoli vihamielisten intiaanien hyökkäyksessä. Gray palasi Clayoquot linnoitukseen, rakentaen pienen purren (sloopin), Adventuren jonka antoi varakapteenilleen Hastwellin komennukseen.


title: Robert Gray

text:
Molemmat alukset lähtivät Clayoquatista, Grayn suunnatessa kulkunsa Amerin itärannikolle, etsien turvallista satamapaikkaa. Toukokuun seitsemäntenä päivänä hän kirjoitti lokikirjaansa löytäneensä paikan jota tällä hetkellä kutsutaan Grays Satamaksi. (Grays Harbor) joka sijaitsee Washingtonissa.
Columbia alus oli yksityisomistuksessa eikä sitä suunniteltu Amerikassa.


title: Robert Gray

text: Robert Gray kuoli köyhänä 1806 Charlestonissa USA:ssa.


title: Dieter Bohlen

text:
Dieter Günter Bohlen (s. 7. helmikuuta 1954 Berne, Länsi-Saksa) on Saksan menestyneimpiä tuottajia, jonka levyjä on myyty maailmanlaajuisesti noin 200 miljoonaa.
Hänet tunnetaan parhaiten Modern Talkingin lauluntekijänä ja toisena jäsenenä. Modern Talkingin ollessa tauolla hänellä oli Blue System -niminen sooloprojekti. Bohlen on tuottanut levyjä kymmenille artisteille ja yhtyeille, pääasiassa saksalaisille, mutta myös useille menestyneille maailmantähdille, kuten Al Martino, Engelbert Humperdinck ja Bonnie Tyler.
Hänen isänsä nimi on Hans, äitinsä Edith ja veljensä Uwe. Dieter Bohlenilla on kuusi lasta.


title: Dieter Bohlen

text: Bohlen on tuomaroinut Saksan "Idols"-kilpailua.


title: Homomorfialause

text: Homomorfialause eli homomorfismien peruslause on hyvin yleinen algebrallisten systeemien rakennelause. Se takaa, että homomorfismin formula_1 kuva on isomorfinen formula_1:n ytimen sivuluokkien muodostaman rakenteen kanssa.


title: Homomorfialause

text: Homomorfialauseesta on olemassa oma versionsa mm. ryhmille, renkaille ja hiloille. Kuntien tapauksessa homomorfialause on triviaali, sillä jokainen kuntahomomorfismi on injektio ja indusoi siten isomorfismin.


title: Homomorfialause

text: Ryhmien tapauksessa homomorfialause kuuluu seuraavasti: Olkoot formula_3 ja formula_4 ryhmiä, formula_1 homomorfismi näiden välillä ja formula_6 formula_1:n ydin. Tällöin tekijäryhmä formula_8 on isomorfinen formula_1:n kuvan kanssa. Tämä isomorfismi on kuvaus formula_10, formula_11.


title: Homomorfialause

text:
Lauseen todistuksessa tutkitaan ensin, että formula_12 on hyvinmääritelty ja osoitetaan se sitten isomorfismiksi toteamalla se homomorfismiksi, injektioksi ja surjektioksi. Osoitetaan nyt formula_12 hyvinmääritellyksi. Jos formula_14:n ja formula_15:n määräämät sivuluokat ovat samat, niin formula_16 eli formula_17, missä formula_18 on ytimen alkio. Nyt
formula_19,
eli formula_12 on hyvinmääritelty. Näytetään sitten, että formula_12 on isomorfismi. formula_12 on homomorfismi, sillä kun formula_14:n ja formula_15:n määräämät sivuluokat kuuluvat tekijäryhmään formula_8, niin formula_26. Homomorfismi ryhmien välillä on injektio silloin ja vain silloin, kun formula_27. Jos formula_28, niin formula_29 eli formula_30. Silloin formula_31 ryhmän ykkösalkio eli formula_12 on injektio. formula_12 on surjektiivinen, sillä kun formula_14 käy läpi koko formula_3:n niin formula_36 käy läpi koko formula_3:n kuvan. Siis formula_12 on isomorfismi.


title: Yhdysvaltain presidentinvaalit 1956

text: Vuoden 1956 Yhdysvaltain presidentinvaalien ehdokkaina olivat istuva presidentti Dwight D. Eisenhower sekä haastaja Adlai Stevenson. Eisenhower valittiin toiselle kaudelle.


title: Yhdysvaltain presidentinvaalit 1956

text: Eisenhower valittiin yksimielisesti puolueen kokouksessa San Franciscossa.


title: Yhdysvaltain presidentinvaalit 1956

text: Vuoden 1952 vaalien häviäjä Adlai Stevenson voitti populistisen senaattorin Estes Kefauver ja tuli valituksi presidenttiehdokkaaksi. Kokous valitsi Kefauverin varapresidenttiehdokkaaksi vaikkakin Stevensonin henkilökohtainen suosikki oli John F. Kennedy.


title: Yhdysvaltain presidentinvaalit 1956

text: Eisenhower voitti vaalit selvästi. Hän sai 48:sta osavaltiosta 41 osavaltion valitsijamiehet.


title: Rullapallo

text: Rullapallo on joukkuepeli, jota pelataan kaukalossa jäällä moderneilla rullaluistimilla (inline) salissa kahden joukkueen välillä. Laji muistuttaa hyvin paljon rullakiekkoa, mutta pelivälineenä rullapallossa käytetään nimensä mukaisesti kiekon sijasta palloa.


title: Rullapallo

text: Rullapalloa harrastetaan erityisesti germaanisissa maissa, kuten Isossa-Britanniassa, Saksassa ja Sveitsissä, jossa sijaitsee myös kansainvälisen liiton päämaja. Suomessa rullapallolla ei vielä ole omaa lajiliittoa tai kilpasarjoja.


title: Yhdysvaltain presidentinvaalit 1952

text: Vuoden 1952 presidentinvaalien lähtökohtana oli se, että istuva presidentti Harry S. Truman ei ollut ehdolla. Tunkua virkaan oli molemmissa puolueissa, mutta loppuviivalle selvisivät demokraatti Adlai Stevenson sekä vaalit voittanut republikaani Dwight D. Eisenhower.


title: Charles Cornwallis

text: Charles Cornwallis, ensimmäinen markiisi Cornwallis (31. joulukuuta 1738 – 5. lokakuuta 1805) oli englantilainen upseeri. Hän toimi kenraalina Englannin armeijassa ja loi uran menestyksekkäänä strategina. Hän taisteli muun muassa Yhdysvaltain vapaussodassa englantilaisten joukkojen komentajana taistellen itsenäisyyttä havittelevia siirtokuntia vastaan. Lopulta hän antautui 1781 Yorktownissa jäätyään saarroksiin. Hän toimi myöhemmin kenraalikuvernöörinä Intiassa (1786–1793 ja 1805) ja varakuninkaana Irlannissa (1798–1801). 1760-luvulla hän toimi lisäksi alahuoneen jäsenenä Eyestä Suffolkista.


title: Charles Cornwallis

text: Cornwallis kuoli Intiassa 66-vuotiaana edelleen sotilastehtävissä. Hänen poikansa Charles (1774–1823) seurasi häntä Cornwallin markiisina.


title: Adlai Stevenson

text: Adlai Ewing Stevenson II (5. helmikuuta 1900 – 14. heinäkuuta 1965) oli yhdysvaltalainen demokraattipoliitikko, Illinoisin osavaltion kuvernööri ja YK-lähettiläs. Hän pyrki presidentiksi demokraattien riveissa vuoden 1952 vaaleissa sekä 1956 vaaleissa, tulematta kuitenkaan valituksi kummallakaan kerralla.


title: Adlai Stevenson

text: Adlai Stevenson syntyi merkittävään illinoislaiseen poliitikkosukuun. Hänen isoisänsä Adlai E. Stevenson I oli Grover Clevelandin varapresidentti, ja hänen isänsä Lewis Stevenson toimi Illinoisin osavaltion valtiosihteerinä ("Secretary of State"). Adlai Stevenson suoritti kandidaatintutkinnon Princetonin yliopistossa ja siirtyi sen jälkeen isänsä toivomuksesta Harvardin yliopistoon lukemaan lakia. Stevenson jätti opintonsa kesken ja ryhtyi toimittajaksi sukunsa omistamaan sanomalehteen "The Daily Pantagraphiin", mutta saatuaan keskustella kuuluisan korkeimman oikeuden tuomarin Oliver Wendell Holmesin kanssa hän jatkoi opintojaan työn ohella ja valmistui 1926 lakimieheksi.


title: Adlai Stevenson

text: Vuosina 1926–1948 Stevenson työskenteli asianajajana Chicagossa ja hoiti useita valtiollisia virkoja. Toisen maailmansodan aikana 1940–1944 hän toimi Yhdysvaltain laivaston ylimpänä lakimiehenä. Sodan jälkeen Stevenson työskenteli ulkoministeriössä ja toimi 1945–1946 Yhdysvaltojen edustajana YK:n perustamisneuvotteluissa Lontoossa. Vuonna 1948 Stevenson lähti sukunsa viitoittamalle poliittiselle uralle ja asettui ehdolle kotiosavaltionsa Illinoisin kuvernööriksi. Hän voitti vaalit ylivoimaisesti ja palveli virassa yhden nelivuotiskauden. Kuvernöörinä Stevenson saavutti suosiota hyvillä puhelahjoillaan ja työteliäisyydellään. Hänen kautensa suurimpiin saavutuksiin kuuluivat osavaltion tieverkoston parantaminen, poliisitoimen uudistaminen ja laittoman uhkapelin kitkeminen.


title: Adlai Stevenson

text: Istuvan presidentin Harry S. Trumanin ehdotuksesta Stevenson asettui demokraattien ehdokkaaksi vuoden 1952 presidentinvaaleihin. Vaalikamppailussa Stevenson loi itsestään kuvan älykkäänä ja sanavalmiina intellektuellina, mikä toi hänelle liberaaleja kannattajia mutta vieraannutti konservatiivisempiä äänestäjiä. Vastapuoli kuvasi Stevensonia lepsuksi liberaaliälyköksi, ja republikaanien varapresidenttiehdokas Richard Nixon kutsui häntä "munapääksi" ("Egghead", slangisana jolla tarkoitettiin todellisuudesta vieraantunutta älykköä). Lopullisessa vaalissa republikaanien Dwight D. Eisenhower oli ylivoimainen: Stevenson voitti vain yhdeksässä osavaltiossa viidestäkymmenestä ja sai 89 valitsijamiestä 531:stä.